1 Cvr. nr ÅRSRAPPORT 2014\n2 INDHOLDSFORTEGNELSE Side Selskabsoplysninger 3 Ledelsespåtegning.. 4 Den uafhængige revisors erklæringer 5 Ledelsesberetning.. 7 Resultat- og totalindkomstopgørelse 12 Balance.. 13 Egenkapitalbevægelser 14 Noter anvendt regnskabspraksis 15 Noter væsentlige regnskabsmæssige skøn, forudsætninger og usikkerheder 20 Noter til resultatopgørelsen. 21 Noter til balance.. 24 Noter øvrige oplysninger.. 29 Noter hoved- og nøgletal 35 Repræsentantskab 36\n3 SELSKABSOPLYSNINGER Navn Københavns Andelskasse Tingskiftevej Hellerup Tlf , fax Hjemstedskommune: Københavns Kommune Cvr Webadresse: Bestyrelse Bestyrelsesformand H.C. Hansen - formand Bestyrelsesmedlem Jesper Bærnholdt - næstformand Civilingeniør Per Dal Jensen Teknisk direktør Jacob Østergaard Knudsen Analysechef Dag Schønberg Direktion Kenneth Eenholt Hansen Revision Ernst og Young Godkendt Revisionspartnerselskab Osvald Helmuths Vej Frederiksberg Side 3\n4 LEDELSESPÅTEGNING Bestyrelse og direktion har dags dato behandlet og godkendt årsrapporten for regnskabsåret 1. januar 31. december 2014 for Københavns Andelskasse. Årsrapporten er aflagt i overensstemmelse med lov om finansiel virksomhed. Årsregnskabet giver et retvisende billede af Andelskassens aktiver og passiver, finansielle stilling pr. 31. december 2014 samt af resultatet af Andelskassens aktiviteter for regnskabsåret 1. januar 31. december Ledelsesberetningen indeholder en retvisende redegørelse for udviklingen i Andelskassens aktiviteter og økonomiske forhold samt en beskrivelse af de væsentligste risici og usikkerhedsfaktorer, som Andelskassen kan påvirkes af. Årsrapporten indstilles til generalforsamlingens godkendelse. København, den 24. marts 2015 Direktion Kenneth Eenholt Hansen Direktør Bestyrelse H.C. Hansen Jesper Bærnholdt Per Dal Jensen Formand Næstformand Jacob Østergaard Knudsen Dag Schønberg Godkendt på generalforsamlingen, den 16 / Dirigent Side 4\n6 DEN UAFHÆNGIGE REVISORS ERKLÆRINGER Konklusion Det er vores opfattelse, at årsregnskabet giver et retvisende billede af andelskassens aktiver, passiver og finansielle stilling pr. 31. december 2014 samt af resultatet af andelskassens aktiviteter for regnskabsåret 1. januar 31. december 2014 i overensstemmelse med lov om finansiel virksomhed. Udtalelse om ledelsesberetningen Vi har i henhold til lov om finansiel virksomhed gennemlæst ledelsesberetningen. Vi har ikke foretaget yderligere handlinger i tillæg til den udførte revision af årsregnskabet. Det er på denne baggrund vores opfattelse, at oplysningerne i ledelsesberetningen er i overensstemmelse med årsregnskabet. København, den 24. marts 2015 Ernst & Young Godkendt Revisionspartnerselskab Anders Duedahl-Olesen Statsautoriseret revisor Anne Tønsberg Statsautoriseret revisor Side 6\n7 LEDELSESBERETNING Hovedaktivitet Det er Københavns Andelskasses formål og hovedaktivitet at drive virksomhed som pengeinstitut, herunder at arbejde for at yde låntagere og andelshavere bedst mulig økonomisk service og rådgivning. Udviklingen i aktiviteter og økonomiske forhold Resultatopgørelse Årets resultat blev på tkr i 2014 mod et underskud på tkr i forhold til 2013, der var et særligt år for andelskassen. Overskuddet er tilfredsstillende, da kun et beskedent overskud var forventet. Nettorenteindtægterne steg med 17,5 %, mens gebyr- og provisionsindtægterne faldt med 56,7 % i forhold til Nettorenteindtægter var påvirket af den store stigning i udlånsaktiviteten i 2013, hvilket har haft betydning for især renteindtægterne i Da udlånsaktiviteten bevidst faldt meget i 2014, faldt også gebyr- og provisionsindtægterne. Kursreguleringerne var tkr. 292 mod minus tkr. 282 i Kursregulering af aktier var på netto tkr. 381 og skyldes for en stor dels vedkommende kursregulering af aktierne i Spar Invest. Kursregulering af obligationer var på minus tkr Andelskassen har delvist indregnet det skattemæssige underskud fra 2013, idet det forventes, at underskuddet er indtjent inden for de næste 3-5 år. Dette påvirker årsregnskabet med positivt med 1. mio. kr. Administrationsomkostningerne steg med 53 %, heraf lønomkostningerne med 60 %. Stigningen i administrationsomkostninger skyldes primært udgifter i forbindelse med den nødvendige restrukturering af Andelskassen i løbet af De ekstraordinære høje udgifter til eksterne rådgivere var således tkr i første halvår af 2014, ligesom der desuden har været ekstraordinære høje lønomkostninger blandt andet som følge af overarbejde og løn til opsagt direktør. Der er tilbageført nedskrivninger for tkr samt nedskrevne renter på tkr Der er foretaget yderligere gruppevise nedskrivninger på netto tkr. 210 og desuden nye nedskrivninger og tab på tkr mod tkr i 2013, hvor der derudover blev hensat tkr til eksponeringer, der var givet tilsagn om. De forholdsvis store tilbageførte nedskrivninger skyldtes et stort arbejde med en særlig del af låneporteføljen samt afdækning af andelskassens risici, forbedring af sikkerheder og nedbringelse af eksponeringer. Andelskassen har fået flere nye medarbejdere i løbet af året, hvoraf nogle er ekstra tilførte ressourcer. Dette har givet et løft i de samlede kompetencer. Side 7\n8 LEDELSESBERETNING Balance Udlånene før nedskrivninger var ved udgangen af 2014 tkr , hvilket svarer til et fald på 10 % i forhold til 2013, hvor der var en vækst i 2013 på 87 %. Faldet skyldes primært en kontrolleret og ønsket omlægning af låneporteføljen, men også et vist fald i mængden af f.eks. andelsboliglån. Andelskassen har især i andet halvår af 2014 brugt ressourcer på at skabe orden og klarhed i udlånsporteføljen samt i forretningspolitikker og forretningsgange med videre. Egenkapitalen er reguleret med årets resultat. Andelskassen har i 2014 udstedt ny andelskapital. Andelskassen er blevet orienteret om, at Finanstilsynet har besluttet at politianmelde Københavns Andelskasse for at have givet lån til en række kunders køb af andelsbeviser i perioden november 2011 til udgangen af Det har tidligere været sædvanligt, også i andre andelskasser, at betinge lånebevilling af kundens køb af andelsbeviser i Andelskassen, og renteberegningen af lån har også tidligere været afhængig af antallet af kundens andele. Kapitalforhold og solvens En række nye investorer tegnede i maj 2014 nye andelsbeviser for tkr , og i juni tegnede eksisterende andelshavere for yderligere tkr nye andelsbeviser. I begge tilfælde blev der tegnet til kurs 100, hvilket var væsentlig over den indre værdi på det daværende tidspunkt. Efter at have indhentet tilladelse fra Finanstilsynet til at indfri efterstillede kapitalindskud med forrentning på henholdsvis 8 og 10 % og efter at have bedt om generalforsamlingens tilladelse til at optage hybrid lånekapital indfriede Andelskassen i juni og i august 2014 alle kapitalbeviser forrentet med henholdsvis 10 og 8 % for i alt tkr Et hybridlån på tilsvarende størrelse som de indfriede efterstillede kapitalindskud blev givet af en kreds af andelshavere til en rente på 6 % p.a. i de første fem år, hvilket er en favorabel rente. Med denne optagelsen af hybridlån opnåede Andelskassen en stor rentebesparelse, samt at den hybride lånekapital medregnes i kernekapitalen, hvilket kapitalbeviserne efter en ændring af lovgivningen ikke kunne. I april 2014 fastsatte Finanstilsynet efter en inspektion Andelskassens individuelle solvensbehov til 10,5 %, pr er den udregnet af Andelskassen selv til 11,01%.Ved udgangen af 2014 er Andelskassen solvens 16,33 %. Egenkapitalen er tkr mod tkr ved udgangen af 2013 svarende til en stigning på tkr Stigningen i egenkapitalen skyldes primært nye kapitalindskud. Københavns Andelskasse offentliggør det interne solvens- og kapitalbehov på Andelskassens hjemmeside (www.andelskasse.com) i løbet af andet kvartal Side 8\n9 LEDELSESBERETNING Kapitalkravsdirektivet (CRD IV) Andelskassen skal fra 1. januar 2014 følge de nye regler i CRD IV, herunder CRR forordningen til beregning af solvens. Ændringerne pr. 1. januar 2014 kan i hovedtræk henføres til følgende forhold: Krav til den egentlige kernekapital (regulatorisk egenkapital) stiger fra 2% til 4% Der skal foretages yderligere fradrag for Andelskassens besiddelser i den finansielle sektor Krav til medregning af supplerende kapital i kapitalgrundlaget Stigende vægtning af institutmodparter og fordringer på dårlige lån Mindre vægtning af udlån til små og mellemstore virksomheder (SMV) Andelskassen har implementeret de nye regler, hvilket afspejles i årsrapportens beregnede og oplyste værdier, der relaterer sig hertil. Likviditet Andelskassen opgør og indberetter likviditet til Finanstilsynet efter den såkaldte Liquidity Coverage Ratio (LCR). Andelskassen skal 1. oktober 2015 opfylde reglerne herfor og foreløbige beregninger viser, at vi lever op til de nye krav, som de er udformet. Ændring i Andelskassens repræsentanskab, bestyrelse og direktion Efter afholdelse af ekstraordinær generalforsamling den 22. januar 2015 består Repræsentantskabet af: H.C. Hansen (formand), Jesper Bærnholdt (næstformand), Elly Bach, Jesper Bak, Kurt B. Hansen, Per Dal Jensen, Christine Dal Jensen, Jacob Knudsen, Jacoob Rudkjær Nielsen, Dag Schønberg og Henrik Oehlenschlæger. Repræsentantskabet har valgt bestyrelsen, som består af: H.C. Hansen (formand), Jesper Bærnholdt (næstformand), Per Dal Jensen, Jacob Knudsen og Dag Schønberg. Den 1. marts 2015 blev Kenneth Eenholt Hansen ansat som direktør for Andelskassen. Dette er sket for at styrke den bankfaglige del af forretningen og for at skabe mulighed for at øget vækst. Ledelseshverv Andelskassens ledelseshverv er beskrevet i note 25. Usikkerhed ved indregning og måling Den væsentligste usikkerhed ved indregning og måling knytter sig til nedskrivninger på udlån og tilgodehavender. Andelskassen arbejder løbende med forbedring af metoder og datagrundlag for indregning og måling af udlån og andre tilgodehavender. Der knytter sig en særlig måleusikkerhed til enkelte engagementer, idet disse engagementer er målt under forudsætning af, at bestemte begivenheder indtræffer og sikkerheder realiseres som forudsat. Såfremt sikkerheder ikke realiseres som forudsat, kan det vise sig, at de foretage nedskrivninger ikke er tilstrækkelige, og at Andelskassen får yderligere tab. Modsat kan sikkerhederne realiseres bedre end forudsat, og Andelskassen vil i givet fald kunne tilbageføre foretagne nedskrivninger. Side 9\n10 LEDELSESBERETNING Forventet udvikling i 2015 For hele 2015 forventes et overskud i niveauet tkr før skat. Andelskassen ønsker fortsat at være en førende udbyder af andelsboliglån og andre boliglån på konkurrencedygtige vilkår, idet Andelskassen har store kompetencer indenfor dette forretningsområde, hvor produktudbuddet er blevet forenklet. Andelskassen vil der ud over fortsætte med at forøge sine kompetencer indenfor andre forretningsområder f.eks. inden for investeringer. Videnressourcer Københavns Andelskasses fremtidige udvikling er afhængig af, at andelskassen også fremover kan tiltrække den nødvendige kvalificerede arbejdskraft til varetagelse af Andelskassens hovedaktivitet. Organisation og medarbejdersammensætning er tilfredsstillende. I betragtning af Andelskassens størrelse med 6 ansatte, hvor der ikke er meget plads til specialistfunktioner, fungerer dagligdagen tilfredsstillende. Specialistviden indhentes i fornødent omfang hos Andelskassens samarbejdspartnere. Forsknings- og udviklingsaktiviteter Københavns Andelskasse har ingen væsentlige forsknings- og udviklingsaktiviteter. Betydningsfulde hændelser efter regnskabsårets afslutning Der er ikke indtruffet betydningsfulde hændelser efter regnskabsårets afslutning. Særlige risici Københavns Andelskasse er eksponeret overfor forskellige risici, hvoraf de væsentligste risici vedrører kreditrisici og markedsrisici. Herudover er Andelskassen underlagt risici som følge af Andelskassens størrelse, f.eks. størrelsen af Andelskassens kapital, mulighed for etablering af intern kontrol samt personafhængighed. Andelskassens risikostyring sker i overensstemmelse med de politikker, rammer og instrukser, som er fastlagt af Andelskassens bestyrelse, og formålet hermed er at minimere de tab, som kan opstå som følge af blandt andet uforudsigelig udvikling på de finansielle markeder. For mere detaljerede oplysninger om Andelskassens risici henvises til note 21. Det skal oplyses, at søjle III-rapporten vil være tilgængelig på hjemmesiden i 2. kvartal af Vederlag til ledelsen Ledelsens aflønning er nærmere beskrevet i årsregnskabets note 7. Andelskassens ledelse har udarbejdet en lønpolitik og -praksis for aflønning af ledelsen og andre ansatte med indflydelse på Andelskassens risikoprofil. Side 10\n11 LEDELSESBERETNING Tilsynsdiamanten Finanstilsynets såkaldte tilsyndiamant, der angiver fem pejlemærker for pengeinstitutvirksomhed med forhøjet risiko, viser at andelskassen overholder alle fem pejlemærker: Finanstilsynets grænseværdier Summen af store engagementer Maks. 125 % af basiskapitalen Udlånsvækst Maks. 20 % om året Ejendomseksponering Maks. 25 % af de samlede udlån Stabil funding (udlån i forhold til indlån) Maks. 100 % Likviditetsoverdækning Min. 50 % Andelskassens værdier % -10% 3% 77% 170% Værdierne i figuren nedenfor, angiver placering i forhold til tilsynsdiamantens grænser udtrykt i procent. Grafisk fremstilling af Københavns Andelskasses placering i Tilsynsdiamanten: Summen af store engagementer 50 Likviditetsoverdækning Udlånsvækst på årsbasis 14 Funding-ratio (udlån/indlån) 77 Ejendoms- eksponering Finanstilsynets grænseværdier (indeks 100) Københavns Andelskasse Side 11\n12 RESULTAT- OG TOTALINDKOMSTOPGØRELSE Note tkr. tkr. Renteindtægter Renteudgifter NETTO RENTEINDTÆGTER Udbytte af aktier mv Gebyrer og provisionsindtægter Afgivne gebyrer og provisionsudgifter NETTO RENTE- OG GEBYRINDTÆGTER Kursreguleringer Andre driftindtægter Udgifter til personale og administration Af- og nedskrivninger på immaterielle og materielle aktiver Andre driftsudgifter Nedskrivninger på udlån og tilgodehavender mv RESULTAT FØR SKAT Skat ÅRETS RESULTAT FORSLAG TIL RESULTATDISPONERING Overført til næste år TOTALINDKOMSTOPGØRELSE Årets resultat Årets anden totalindkomst 0 0 ÅRETS TOTALINDKOMST Side 12\n13 BALANCE AKTIVER Note tkr. tkr. Kassebeholdning og anfordringstilgodehavender hos centralbanker Tilgodehavender hos kreditinstitutter og centralbanker Udlån og andre tilgodehavender til amortiseret kostpris Obligationer til dagsværdi Aktier mv Øvrige materielle aktiver Udskudte skatteaktiver Andre aktiver Periodeafgrænsningsposter AKTIVER I ALT PASSIVER Gæld til kreditinstitutter og centralbanker Indlån og anden gæld Andre passiver Periodeafgrænsningsposter 9 0 GÆLD I ALT Andre hensatte forpligtelser HENSATTE FORPLIGTELSER I ALT Efterstillede kapitalindskud EFTERSTILLEDE KAPITALINDSKUD I ALT Andelskapital Overkurs ved emission Opskrivningshenlæggelser 0 57 Overført overskud EGENKAPITAL I ALT PASSIVER I ALT Øvrige noter, herunder eventualforpligtelser Side 13\n14 EGENKAPITALBEVÆGELSER Overkurs ved emission Andelskapital Opskrivningshenlæggelser Overført resultat i alt tkr. tkr. tkr. tkr. tkr. Egenkapital primo Kapitaltilførsel Emission Erhvervelse af egne kapitalandele Årets resultat Egenkapital ultimo Kapitaltilførsel Emission Erhvervelse af egne kapitalandele Opskrivningshenlæggelser Årets resultat Egenkapital ultimo Side 14\n15 NOTER HERUNDER ANVENDT REGNSKABSPRAKSIS Anvendt regnskabspraksis Note 1 Årsregnskabet er aflagt i overensstemmelse med lov om finansiel virksomhed herunder bekendtgørelse om finansielle rapporter for kreditinstitutter og fondsmæglerselskaber m.fl. Årsrapporten er aflagt efter samme regnskabspraksis som sidste år. Generelt om indregning og måling Alle indtægter indregnes i resultatopgørelsen i takt med, at de indtjenes, og alle omkostninger indregnes i takt med at de afholdes. Alle værdireguleringer af finansielle aktiver og forpligtelser indregnes i resultatopgørelsen, herunder afskrivninger, nedskrivninger og tilbageførsel af beløb, der tidligere har været indregnet i resultatopgørelsen. Dog indregnes visse poster i anden totalindkomst eller direkte på egenkapitalen med tillæg eller fradrag af den skattemæssige effekt. Aktiver indregnes i balancen, når det er sandsynligt, at fremtidige økonomiske fordele vil tilflyde andelskassen, og aktivets værdi kan måles pålideligt. Forpligtelser indregnes i balancen, når det er sandsynligt, at fremtidige økonomiske fordele vil fragå andelskassen, og forpligtelsens værdi kan måles pålideligt. Ved første indregning måles aktiver og forpligtelser til kostpris eller amortiseret kostpris. Efterfølgende måles aktiver og forpligtelser som beskrevet for hver enkelt regnskabspost nedenfor. Visse finansielle aktiver og forpligtelser måles til amortiseret kostpris, hvorved der indregnes en konstant effektiv rente over løbetiden. Amortiseret kostpris opgøres som oprindelig kostpris med fradrag af eventuelle afdrag samt tillæg/fradrag af den akkumulerede amortisering af forskellen mellem kostpris og nominelt beløb. Til måling af finansielle aktiver anvendes handelsdato. Ved indregning og måling tages hensyn til begivenheder, der fremkommer mellem balancedagen og tidspunktet for aflæggelsen af årsrapporten, og som be- eller afkræfter forhold, der eksisterede på balancedagen. Regnskabsmæssige skøn Den regnskabsmæssige værdi af visse finansielle aktiver og passiver er forbundet med et skøn over, hvordan fremtidige begivenheder påvirker værdien af disse aktiver og forpligtelser. De væsentligste skøn vedrører nedskrivninger på udlån og andre tilgodehavender, noterede værdipapirer samt udskudt skat. De udøvede skøn er baseret på forudsætninger som ledelsen anser som forsvarlige, men som er usikre, herunder særligt med at kvantificere risikoen for, at ikke alle fremtidige betalinger modtages. Ændres beløb, der blev indregnet for et tidligere regnskabsår, som følge af et ændret regnskabsmæssigt skøn, indregnes virkningen fremadrettet og på tilsvarende måde som det oprindelige skøn. Side 15\n16 NOTER HERUNDER ANVENDT REGNSKABSPRAKSIS Omregning af fremmed valuta Tilgodehavender, gæld og andre monetære poster i fremmed valuta, som ikke er afregnet på balancedagen, omregnes til balancedagens valutakurs (lukkekurs). Forskellen mellem balancedagens kurs og kursen på tidspunktet for tilgodehavendets eller gældens opståen, indregnes i resultatopgørelsen som kursreguleringer. Ikke monetære poster omregnes for aktiver der måles til kostpris til transaktionsdagens valutakurs og for aktiver der måles til dagsværdi til balancedagens valutakurs (lukkekurs). Netto rente- og gebyrindtægter Renteindtægter og renteudgifter indregnes i resultatopgørelsen i den periode, de vedrører. Gebyrindtægter og lignende indtægter, som udgør en integreret del af et udlåns effektive forrentning, indregnes over løbetiden med den effektive rente for det pågældende udlån. Andre driftsindtægter og -udgifter Andre driftsindtægter og andre driftsudgifter omfatter regnskabsposter af sekundær karakter i forhold til andelskassens hovedaktivitet, herunder avance ved salg af grunde og bygninger samt øvrige materielle aktiver. Udgifter til personale og administration Udgifter til personale og administration omfatter løn og gager samt sociale omkostninger pension mv. til andelskassens personale og bestyrelsen. Omkostninger til ydelser og goder til de ansatte indregnes i takt med de ansattes præstation af de arbejdsydelser, der giver ret til de pågældende ydelser og goder. Andelskassen har indgået bidragsbaserede pensionsordninger med hovedparten af medarbejderne. I disse ordninger indbetales faste bidrag til et eksternt pensionsselskab. Herudover har andelskassen ingen yderligere forpligtelser til bidrag til nuværende medarbejdere. Tilgodehavender hos kreditinstitutter og centralbanker Tilgodehavender hos kreditinstitutter og centralbanker der måles til dagsværdi omfatter tilgodehavender hos andre kreditinstitutter samt tidsindskud i centralbanker. Dagsværdien fastsættes sædvanligvis til nominel værdi. Udlån og andre tilgodehavender Udlån og andre tilgodehavender måles til amortiseret kostpris, der ved første indregning måles til hovedstolen, hvilket sædvanligvis svarer til nominel værdi, med tillæg af transaktionsomkostninger og med fradrag af modtagne gebyrer mv. Udlån og andre tilgodehavender testes løbende for nedskrivningsbehov ud fra fastsatte objektive indikatorer for værdiforringelse, dels individuelt for alle signifikante udlån og lån der ikke kan indpasses i en gruppe, og dels gruppevis for grupper af udlån der har ensartede karakteristika med hensyn til kreditrisiko. Nedskrivningen foretages med forskellen mellem den regnskabsmæssige værdi før nedskrivningen og nutidsværdien af de forventede fremtidige betalinger på udlånet. Side 16\n17 NOTER HERUNDER ANVENDT REGNSKABSPRAKSIS Udlån og andre tilgodehavender, fortsat Såfremt uudnyttede tilsagte kreditter vurderes at have en kreditrisiko, indgår disse i ovennævnte test for nedskrivningsbehov. Nedskrivninger på uudnyttede tilsagte kreditter indregnes under hensatte forpligtelser. For udlån og tilgodehavender, der ikke er individuelt nedskrevet, foretages en gruppevis vurdering af, om der for gruppen er indtruffet objektiv indikation for værdiforringelse. Den gruppevise vurdering foretages på grupper af udlån og tilgodehavender, der har ensartede karakteristika med hensyn til kreditrisiko. Den gruppevise vurdering foretages ved en segmenteringsmodel, som er udviklet af foreningen, Lokale Pengeinstitutter, der forestår den løbende vedligeholdelse og udvikling. Segmenteringsmodellen fastlægger sammenhængen i de enkelte grupper mellem konstaterede tab og et antal signifikante forklarende makroøkonomiske variable via en lineær regressionsanalyse. Blandt de forklarende makroøkonomiske variable indgår arbejdsløshed, boligpriser, rente, antal konkurser/tvangsauktioner m.fl. Værdipapirer Obligationer, aktier og andre kapitalandele måles som hovedregel til dagsværdi. Dagsværdien fastsættes for børsnoterede værdipapirer til lukkekursen på balancedagen og for unoterede værdipapirer til tilnærmet dagsværdi beregnet ved hjælp af almindeligt accepterede værdiansættelsesmetoder. Illikvide og unoterede kapitalandele, hvor det ikke vurderes muligt at opgøre en pålidelig dagsværdi, måles til kostpris. Øvrige materielle aktiver Driftsmateriel måles til kostpris med fradrag af akkumulerede af- og nedskrivninger. Kostprisen omfatter anskaffelsesprisen samt omkostninger direkte tilknyttet anskaffelsen indtil det tidspunkt, hvor aktivet er klar til at blive taget i brug. Afskrivningsgrundlaget er kostpris med fradrag af forventet restværdi efter afsluttet brugstid. Restværdien revurderes årligt. Der foretages lineære afskrivninger baseret på følgende vurdering af aktivernes forventede brugstider og restværdi herefter: Brugstid Restværdi Inventar år 0 % af kostpris Indretning lejede lokaler.. 3 år 0 % af kostpris Side 17\n18 NOTER HERUNDER ANVENDT REGNSKABSPRAKSIS Øvrige materielle aktiver, fortsat Øvrige materielle anlægsaktiver vurderes for nedskrivningsbehov, når der er indikation for værdiforringelse, og der nedskrives til genindvindingsværdien, som er den højeste af nettosalgssum og nytteværdien. Periodeafgrænsningsposter og andre aktiver Periodeafgrænsningsposter indregnet under aktiver omfatter afholdte udgifter vedrørende efterfølgende regnskabsår. Periodeafgrænsningsposter måles til kostpris. Andre aktiver omfatter hovedsaligt tilgodehavende rente- og provisionsindtægter der er indtjent inden balancedagen, men først afregnes i efterfølgende regnskabsår. Andre aktiver måles til dagsværdi. Hensatte forpligtelser Forpligtelser, garantier og andre forpligtelser, der er uvisse med hensyn til størrelse eller tidspunkt for afvikling, indregnes som hensatte forpligtelser, når det er sandsynligt, at forpligtelsen vil medføre et træk på virksomhedens økonomiske ressourcer, og forpligtelsen kan måles pålideligt. Forpligtelsen opgøres til nutidsværdien af de omkostninger, som er nødvendige for at indfri forpligtelsen. Forpligtelser vedrørende personale, herunder jubilæer, seniorgodtgørelser mv., hensættes på et statistisk aktuarmæssigt grundlag. Der foretages diskontering af forpligtelser, der forfalder mere end 12 måneder efter den periode, hvor de er optjent. Garantier måles dog ikke lavere end den provision, som er modtaget for garantien periodiseret over garantiperioden. Finansielle forpligtelser Finansielle gældsforpligtelser indregnes ved gældspåtagelse til det modtagne provenu, hovedstolen med fradrag af afholdte transaktionsomkostninger. I efterfølgende perioder indregnes finansielle forpligtelser til amortiseret kostpris svarende til den kapitaliserede værdi ved anvendelse af den effektive rentes metode. Under periodeafgrænsningsposter indregnet under passiver indgår modtagne betalinger, der er indtægter vedrørende efterfølgende år. Side 18\n19 NOTER HERUNDER ANVENDT REGNSKABSPRAKSIS Skat Aktuelle skatteforpligtelser og tilgodehavende aktuel skat indregnes i balancen som beregnet skat af årets skattepligtige indkomst reguleret for betalte acontoskatter. Udskudt skat indregnes efter den balanceorienterede gældsmetode af alle midlertidige forskelle mellem regnskabsmæssig og skattemæssig værdi af aktiver og forpligtelser. Udskudte skatteaktiver indregnes med det beløb, som forventes at blive udnyttet, eksempelvis ved udligning i skat af fremtidig indtjening, eller ved modregning i udskudte skatteforpligtelser inden for samme juridiske skatteenhed. Årets skat, som består af årets aktuelle skat og forskydning i udskudt skat, indregnes årets resultat, i anden totalindkomst eller direkte på egenkapitalen. Efterstillede kapitalindskud Efterstillede kapitalindskud indregnes til kostpris svarende til modregnet vederlag. Efterfølgende måles efterstillede kapitalindskud til amortiseret kostpris. Hoved- og nøgletal Hoved- og nøgletal er medtaget i henhold til bilag 6 til regnskabsbekendtgørelsen, og er defineret i vejledning til regnskabsindberetning for kreditinstitutter. Segmentoplysninger Andelskassen har ét driftssegment, som omfatter bankaktivitet, handelsaktivitet og beholdningsaktivitet, hvorfor der ikke afgives segmentoplysninger. Side 19\n20 NOTER VÆSENTLIGE REGNSKABSMÆSSIGE SKØN, FORUDSÆTNINGER OG USIKKERHEDER Note 2 Årsregnskabet udarbejdes ud fra visse særlige forudsætninger, der medfører brug af regnskabsmæssige skøn. Disse skøn foretages af ledelsen i overenstemmelse med regnskabspraksis og på baggrund af historiske erfaringer samt forudsætninger, som ledelsen anser som forsvarlige og realistiske. Regnskabsmæssige skøn og usikkerheder De områder, som indebærer en højere grad af vurderinger eller kompleksitet, eller områder, hvor antagelser og skøn er væsentlige for regnskabet, er følgende: Nedskrivninger på udlån og tilgodehavender, hvor der er væsentlige skøn og dermed forbundet med kvantificeringen af risikoen for, at ikke alle fremtidige betalinger modtages. Såfremt det kan fastslås, at ikke alle fremtidige betalinger vil blive modtaget, er fastlæggelsen af størrelsen af de forventede betalinger, herunder realisationsværdier af sikkerheder og forventede dividendeudbetalinger fra boer, også undergivet væsentlige skøn. Gruppevise nedskrivninger er fortsat behæftet med en vis usikkerhed, da instituttet kun har et begrænset historisk datagrundlag som udgangspunkt for beregningerne og det har således været nødvendigt at supplere modellens beregninger med ledelsesmæssige skøn. Noterede værdipapirer indgår i betalingsrækken til børskurs, men der kan være usikkerhed i det omfang, der er tale om markeder med lav omsætning. Side 20


Mange hår i EU-suppen | Herning Folkeblad\nMange hår i EU-suppen\n23. juli 2020, 15.42\nBUDGET Efter nu en uges tid, hvor det med en ny EU-aftale om brug af vore penge har fyldt meget i medierne, sluttede »gyseren« med, at nogle konkluderer, at det endte godt. Dette giver anledning til nogle bemærkninger:\nMutti Merkel arbejder hårdt på, at det tyske overherredømme skal blive stærkere og stærkere via EU!\nDanmarks årlige bidrag til EU-mastodonten bliver forhøjet med årligt 4,5 milliarder kroner. Hvor meget ældrevelfærd kunne vi ikke årligt have fået for 4,5 milliarder kroner. Det er på det seneste dokumenteret, at ældrevelfærd i Danmark mest ligner en by i Sibirien. Spørg blot de pårørende hos Else i Aarhus.\nDe sydeuropæiske lande skal have store pengegaver, som vi danskere skal være med til at betale. Men hvorfor det? For eksempel Italien har lavere pensionsalder, end vi har i Danmark. Derfor er de fattigere i Italien, end vi er i Danmark, hvor Løkke-regeringen førte en politik, som gjorde dansk økonomi bomstærk. Mere arbejde er lig med længere arbejdstid gør os rigere. Kortere arbejdstid gør os fattigere. Italienerne arbejder ikke nær så meget, som danskerne gør. Derfor skal vi danskere nu undvære penge til ældrevelfærd og sende penge i store mængder til Italien, Spanien med flere dernede? Dette er både urimeligt og usolidarisk. Det forlyder, at Italien har Europas største guldreserver i behold!\nHvorfor skal danskerne betale mere, når vi i forvejen er dem, der slider hårdest i det og betaler den højeste skat? I Sydeuropa finansierer regeringerne velfærd med lån og kører med store underskud på deres statsfinanser.\nDanske politikere er valgt til at varetage danskernes interesser. Jeg hører at mange siger, at Mette Frederiksen har gjort det godt i forhandlingerne de fem døgn dernede i EU.\nHun havde måske ikke andre muligheder end at sige ja til, at ældrevelfærden i Danmark skal ofres for kontante gaver fra Danmark til Italien. Som en del af de ældre i Danmark, føles det meget bittert, og det gentager tanken om, hvorfor vi ikke følger England ud af EU-overherredømmet.\nDet Danmarks statsminister har sagt ja til i EU burde ud til folkeafstemning, og det er en suppe, hvor der flyder mange hår rundt mellem melbollerne. Kødboller er der ikke mange af.\nJeg er nødt til at følge Nye Borgerlige i kravet, at vi ikke skal betale en krone mere til EU. Vi skal ud?


Membran tuning.. - Side 2 - KnallertForum.dk\nIndlægaf Nikolaj Y » tirs 13. dec 2011 21:36\nJeg har prøvet med et tykt stykke papir og den holdt fint tæt\nIndlægaf roberthandvask » tirs 13. dec 2011 21:42\nhvordan har du testet det?\nIndlægaf Nikolaj Y » tirs 13. dec 2011 21:47\nSat en stykke papir på bagsiden og så suget i den jeg ved bare ikke om jeg har filet midten rigtigt.. eller om den skal være tykkere eller mindre skal bladet være åben i midten? for så har jeg vel filet den for langt ind\nIndlægaf Nikolaj Y » tirs 13. dec 2011 21:51\nFor hvis man kigger på dem til scootere så er den nemlig ikke åben i midten http://speedline.dk/da/scooter/membran- ... 219066-rb/\nIndlægaf roberthandvask » tirs 13. dec 2011 21:54\nnej det har de ikke. De har stadig midter væggen selvom pladen dækker det hele. jeg ved ikke om det har en effekt på hvordan benzinen forstøver på vej ind i cylinderen.\nIndlægaf Nikolaj Y » tirs 13. dec 2011 21:55\nroberthandvask skrev: nej det har de ikke. De har stadig midter væggen selvom pladen dækker det hele. jeg ved ikke om det har en effekt på hvordan benzinen forstøver på vej ind i cylinderen.\nIndlægaf Kai » tirs 13. dec 2011 23:24\nNu hvor du har valgt at lave ét stort membranblad, så kan du lave midtervæggen ret smal ~ 2mm. Den kan måske helt undværes, men i første omgang ville jeg lade den blive der for at undgå at membranen bøjer ned på midten når den smækker i, og lade gummiet være på.\nDu har taget lige lovlig meget af gummikanten forneden i den ene side, og gummiet har nogen grimme hakker, men den kan nu nok holde tæt alligevel hvis du sliber det pænt til.\nJeg ved godt det er svært at undgå når det er et Uorg hus, de er ikke støbt ret godt og nogen gange så tynde som papir på steder de ikke burde være det.\nDer er et par små kanter i hjørnerne indvendig, dem kan du sikkert godt få jævnet lidt bedre ud med en lille fil.\nIndlægaf Nikolaj Y » ons 14. dec 2011 07:15\nKai skrev: Nu hvor du har valgt at lave ét stort membranblad, så kan du lave midtervæggen ret smal ~ 2mm. Den kan måske helt undværes, men i første omgang ville jeg lade den blive der for at undgå at membranen bøjer ned på midten når den smækker i, og lade gummiet være på.\nJa, det var faktisk ret svært det ville have været nemmere hvis det var en nyt originalt hus... men det ville næsten have været synd.. jeg kan jo altid prøve med denne ellers koster en anden jo ikke alverden\nIndlægaf roberthandvask » ons 14. dec 2011 14:10\nkan man ikke fjerne væggen i membranhuset og lade noget være tilbage for at støtte membran pladen på midten?\ndet samme som på en scooter membran\nIndlægaf Nikolaj Y » ons 14. dec 2011 15:38\nHvis jeg nu skulle have/lave en ny hvordan skulle det så være i forhold til det jeg har lavet?\nNr. 1: ... Større eller mindre osv..\nNr. 3: ...\nNr. 5: ...\nNr. 6: ...\nNr. 7: ...\nSenest rettet af Nikolaj Y ons 14. dec 2011 15:56, rettet i alt 1 gang.\nIndlægaf Nikolaj Y » ons 14. dec 2011 15:39\nDet er hvis den jeg har nu ikke kommer til at virke helt så godt, som den skulle\nIndlægaf roberthandvask » tors 15. dec 2011 22:40\njeg fandt lige den her tråd.\nIndlægaf Kai » tors 15. dec 2011 23:22\nLinket virker ikke uden man er logget ind ( kræver man er oprettet som bruger på boardet)\nIndlægaf roberthandvask » tors 15. dec 2011 23:29\nKai skrev: Linket virker ikke uden man er logget ind ( kræver man er oprettet som bruger på boardet)\nIndlægaf Nikolaj Y » fre 16. dec 2011 17:54\nSå for sa... der er ski gennemgang


Forside > Solbriller > Tiffany > TF4115 (82063M)\nDer er stadig 1 TF4115 på lager\nGaranteret levering senest 24. januar 2019:\tBestil inden 2 timer og 30 minutter, og vælg UPS-Express ved kassen.\nTF 4115 Modeloplysninger\nRammefarve Petroleum Green/glitter Green\nDisse solbriller er det perfekte tilbehør på stranden, på vej til kontoret eller i byen. Der er kun én ulempe: Du tiltrækker helt sikkert et par misundelige blikke. Findes der en anden farve der ville matche bedre med dit foretrukne outfit, så tjek også de andre styles af TF4115 i vores sortiment fra 2018, og 2019 fra Tiffany.\nMed dette stel taler designerne særligt til kvinder som føler sig hjemme i verdens storbyer. Mr. Right eller ej - her handler det i første omgang om det rigtige look for 2019. Ved de fuldt indfattede stel er glassene helt omsluttede i rammen. For de som er garvede brillebærere kommer der kun sjældent andre modeller på tale. Plast stel, som disse, kombinerer holdbarhed med komfort. TF4115 sidder meget behageligt på både næsen og ørerne. Den modige farve blå, er for selvbevidste personligheder præcis det rigtige valg. Med den blå farve kommer du hurtigt i fokus. Grøn er en populær farve til solbrilleglas. Grønne glas er kun letterefarveforvrængende og er derfor også velegnede i trafikken. Som med alle solbriller i vores butik, kan du stole på den garanteredeUV400 beskyttelse.4.2.2 Hvis den Digitale Optiker er tilgængelig\nI vores onlineshop har vi konsekvent lave priser. Så billigt kan du ikke engang finde TF4115 på udsalg.


Simon Krag Linde – Tekstforfatter - Publico\n+45 60 45 00 77 Simon.Linde@publico.dk LinkedIn\nSimon er kommunikationskonsulent og tekstforfatter. Så ham pudser vi på genstridige tekster, der ikke gør, som der bliver sagt. Og han fører pennen, når vi udvikler kernefortællinger, kommunikationsstrategier og kampagner.\nDu skal tage fat i Simon, hvis du gerne vil have, at folk:\n- læser dine tekster til ende\n- klapper i labberne over dine tekster (ja, det kan sagtens lade sig gøre)\n- reagerer på dine budskaber (klikker, tilmelder sig, køber).\nSimon er ekspert i content marketing – fra strategi til produktion og distribuering. Dvs. at han ved alt, hvad der rører sig, når det kommer til indhold i en Inbound Marketing-strategi, såsom blogs, podcasts og e-bøger.\nSimon er cand.ling.merc i Virksomhedskommunikation fra BSS, Aarhus Universitet (2017) og har en bachelor i Kommunikation fra Aalborg Universitet (2015). Simon har tidligere været ansat hos Bro Kommunikation, hvor han var copywriter og redaktør på bro blog. Desuden har Simon arbejdet 1½ år i Zambia som udviklingskonsulent i NGO’en Dream Factory Zambia.\nSisse Roland Hansen (orlov)\n+45 86 19 72 15 emma@publico.dk\nKommunikationspraktikant & juniorkonsulent


Pensionsforhandlinger i hårdknude: Der er lang vej igen\n- Problemet med regeringens model er, at den virker virkelig vilkårlig, siger Dansk Folkepartis formand, Kristian Thulesen Dahl. Foto: Niels Christian Vilmann/Ritzau Scanpix\nPensionsforhandlinger i hårdknude: 'Der er lang vej igen'\n22. sep 2020, 21:00\nDer kan gå lang tid, før Arne får sin pension, lyder meldingen fra Dansk Folkepartis formand, Kristian Thulesen Dahl, forud for tirsdagens forhandlinger.\nDet er meget vanskelige forhandlinger, og der er lang vej igen, når det gælder en aftale om Arnes pension.\nSådan lyder det fra Dansk Folkepartis formand, Kristian Thulesen Dahl, forud for forhandlingerne om retten til tidlig tilbagetrækning.\nPartierne har siden august forhandlet om den såkaldte Arne-reform, som statsminister Mette Frederiksen (S) præsenterede tilbage i august. En reform, der skal give nedslidte lønmodtagere ret til tidlig tilbagetrækning således, at man, hvis man for eksempel er 61 år og har været på arbejdsmarkedet i 44 år, kan gå på pension tre år før folkepensionsalderen.\nLÆS OGSÅ: Kampvalg i HK: Ligestilling er i fokus for formandskandidater\nMen en snarlig aftale skal man kigge længe efter, lød det fra flere af partiformændene forud for tirsdagens forhandlinger. For der er store knaster, der skal høvles af, før der kan landes en aftale.\nSærligt én knast er stor, nemlig hvem der kan blive omfattet af retten til tidlig tilbagetrækning, fortæller Kristian Thulesen Dahl til A4 Arbejdsliv på vej ind til forhandlingerne i Beskæftigelsesministeriet. For som Socialdemokratiets model er nu, kommer den ikke til at omfatte nok, siger han.\n- Problemet med regeringens model er, at den virker virkelig vilkårlig. Der er mange problemer i den. Hvis vi laver den, bare som den ligger her, så vil der være mange bagefter, der siger, hvorfor får den og den ikke også ret til tidlig pension, og det er i virkeligheden den udfordring, vi sidder med lige nu, siger Kristian Thulesen Dahl til A4 Arbejdsliv.\nEn anden stor knast i forhandlingerne er, hvor meget det skal koste - en knast, der på Kristian Thulesen Dahl kun virker større dagen efter, at et svar fra beskæftigelsesminister Peter Hummelgaard (S) viser, at udspillet meget vel kan blive væsentlige dyrere, hvis flere end antaget vælger af benytte sig af muligheden for tidlig pension.\nLæs også: Hummelgaard: prisen for Arne-reform kan stige betydeligt\nRegeringen selv regner med, at reformen i 2025 vil koste 3,1 milliarder kroner om året, hvis 60 procent af de 49.000, der forventes at have retten til det, vælger at udnytte den. Men stiger udnyttelsesgraden til 70 procent – cirka 5.000 mere end forventet – stiger prisen til 4,2 milliarder. Og udnytter alle 49.000 danskere deres ret til tidlig tilbagetrækning, vil det koste staten 5,2 milliarder kroner.\nDet er den beregning, der får Kristian Thulesen Dahl (DF) til at rynke på næsen:\n- Hvis man skal indfri de forventninger, regeringen selv har skabt til ordningen, taler vi jo snarere om at skulle fordoble ordningen i et større omfang end det, regeringen har foreslået. Og så koster den pludselig seks milliarder i stedet for tre milliarder, siger DF-formanden.\nOg så er der den tredje og sidste store knast: Hvordan finansierer man en reform, der måske medfører en endnu større regning end hidtil antaget?\nIfølge regeringen skal det ske via en særskat på finanssektoren, en tilbagerulning af skattelempelser for aktionærer og skat på overskud fra salg af ejendomme.\nMen den idé bider Thulesen Dahl ikke på. Han frygter, at en skat på finanssektoren i sidste ende bare bliver til en skat til almindelig danskere, fordi bankerne tørrer den af på familierne.\nNu er det ikke kun Arne, der skal have gavn af det her. Det er i virkeligheden også en masse andre, som arbejder i nedslidende job\nI Dansk Folkeparti så formanden hellere, at man fandt pengene på udlændingeområdet.\n- Skal vi finde en finansiering i den størrelsesorden, som vi taler om her, så bliver man også nødt til at gøre det ved det, vi kalder et kludetæppe. Altså ved at man finder finansieringen fra mange forskellige sider, og derunder kan vi ikke se, man ikke også bliver nødt til at tage penge fra udlændingeområde, siger Kristian Thulesen Dahl (DF) og fortsætter:\n- Regeringen med dens parlamentariske grundlag forøgede udgifterne på udlændingeområdet med cirka trekvart milliard i den finanslov, vi har i år. Der kan man jo sagtens rulle de ting tilbage, og så har man 7-800 millioner, man kan starte med, siger han.\nSelvom flere partier stiller sig kritiske overfor Socialdemokraternes udspil, sker der dog ifølge beskæftigelsesminister Peter Hummelgaard (S) fremskridt. I en skriftlig kommentar til A4 Arbejdsliv skriver han:\n- Vi har haft et konstruktivt møde, og jeg hører naturligvis til de forskellige partiers ønsker og argumenter. Det er vigtigt, at vi får debatteret og belyst de spørgsmål, som der selvfølgelig er. Jeg synes, at der er fin stemning rundt om bordene, og vi bevæger os skridt for skridt fremad. Det er godt, at der er vilje, for jeg mener, at det er vigtigt, at vi får lavet en god aftale, så vi kan hjælpe de mange danskere, der har knoklet i rigtig mange år og ofte har haft hårde arbejdsliv.\nTilbage står spørgsmålet: Hvornår får Arne så sin pension?\nBeskæftigelsesminister Peter Hummelgaard (S) har tidligere udtalt, at han forventer, at en ny aftale om tidlig tilbagetrækning kan træde i kraft 1. januar 2021.\nMen spørger man DF-formanden er svaret langt mere vævende.\n- Det er et godt spørgsmål. Nu er det ikke kun Arne, der skal have gavn af det her. Det er i virkeligheden også en masse andre, som arbejder i nedslidende job. Det er det, der gør øvelsen her vanskelig: Hvordan sikrer vi, at det ikke kun er Arne, men også Arnes kammerater? Og mange af dem er ikke med i socialdemokratiets model, som den ligger nu, siger han.\nHovedpunkterne i pensionsudspil:\n- Modellen er baseret på objektive kriterier, så man skal ikke visiteres eller vurderes til ordningen om tidlig pension.\n- Retten til at gå tidligt på pension baseres ud fra, hvor mange år man har været på arbejdsmarkedet, når man fylder 61 år.\n- Hvis man som 61-årig har været på arbejdsmarkedet i 44 år, har man ret til at gå på pension tre år før folkepensionsalderen.\n- Har man været på arbejdsmarkedet i 42 eller 43 år, har man ret til at gå på pension henholdsvis et og to år før folkepensionsalderen.\n- Perioder med barsel, deltidsarbejde og dagpenge tæller også med i optjeningsperioden.\n- Regeringen vurderer, at 38.000 personer i 2022 vil have mulighed for at benytte ordningen.\n- Regeringen skønner med betydelig usikkerhed, at 22.000 personer vil benytte retten til tidlig pension i 2022. Af disse forventes 6000 at komme fra beskæftigelse, mens den resterende del kommer fra efterløn og andre overførselsindkomster.\n- Personer, der opfylder kravene, kan hver måned få 13.550 kroner før skat i tidlig pension. Beløbet nedsættes, hvis man har en pensionsformue på over to millioner kroner.\n- Man kan supplere det månedlige beløb med udbetalinger fra sin egen pensionsopsparing, uden at ydelsen bliver sat ned.\n- Det bliver muligt at arbejde og tjene op til 24.000 kroner før skat om året, uden at ydelsen bliver sat ned.\n- Regeringen vurderer, at retten til tidlig pension kommer til at koste cirka tre milliarder kroner årligt.\n- På grund af coronakrisen vil regeringen de første år bruge af det økonomiske råderum til at finansiere retten til tidlig pension. Fra 2023 skal ordningen finansieres ved at tilbagerulle skattelettelser og ved at opkræve et større bidrag fra den finansielle sektor.


SE BILLEDER: Hurra for den store indsats - Lokalavisen Haderslev\nSE BILLEDER: Hurra for den store indsats\nFolk stod sammen da vandet nåede historiske højder. Beredskab, hjemmeværn, lokale og en hel masse frivillige sled og sejrede\nDet var en underlig aften. Ovenpå en dag med storm, var vejret helt stille.Metereologerne varslede stormflod - måske en 'hundredeårsoversvømmelse - og døgnet forinden havde rigtig mange folk - med beredskabet i front - arbejdet benhårdt på at sikre udsatte sommerhuse og andre vædier. Og nu sod man der og ventede på vandet i fuldstændig stille vejr.“Metereologerne har overdrevet igen! Det gør de altid,” lød det fra én. Nogen nikkede andre vendte blikket indad. Det var dem, som havde meget at miste hvis vandet kom.Og vandet kom. Det vidste man ellerede fra tidligt på dagen, for man kunne se det på TV. De sjællandske kystbyer målte rekordhøje vandstande.\n1,70 meter over normal\nVandet kom også til Haderslev kommune. Med en vandstand 170 centimeter over normalt. Men - bortset fra et enkelt sted i Diernæs - holdt digerne. Diger af sandsække og oppustelige 'water tubes' som folk fra Beredskabsstyrelsen, det kommunale beredskab, hjemmeværnet, militæret, politiet, de lokale og en hel masse frivillige havde bygget. Blandt andet valgte Vojens Gymnastik og Idrætsefterskole at sende sine hundredevis af elever til Kelstrup, hvor de deltog i at flytte 16.000 sandsække.\nMan har regnet ud at indsatsen kom til at koste beredskabet 10 millioner kroner landet over. Det er peanuts i forhold til de enorme erstatninger der skulle ydes - og de mange meneskelige sår - ovenpå kolossale oversvømmelser.Vi var heldige med, at det var vindstille da vandet kom - og heldige med at vi har hverdagens helte iblandt os!


Naturseværdigheder I Norge - visitnorge.dk\nNaturseværdigheder I Norge\nHvis der er noget, som Norge er kendt og garant for, så er det storslået natur, der er tryllebindende og eventyrlig. Norge byder både på frisk luft, bjerge, store skove, grønne dale og fjorde. Men hvad skal man specifikt se? Dette får du svaret på i denne artikel.\nEt utroligt smukt område, der er enormt populært blandt alle, der elsker at vandre og sejle i storslået natur.\nPrædikestolen er en 600 meter høj, og meget stejl, klippe, der våger over fjorden. Denne klippe kan du klatre op på, og stå helt ude på spidsen af det, der føles som en talerstol for hele verden.\nLofoten er et sandt nirvana for alle, der har en passion for lystfiskeri. Der er hele 80 øer, som du kan fiske fra hele året rundt. Hvis du er heldig, så kan du faktisk også støde på spæghuggere!\n4. Rondane National Park\nNationalparken Rondane er et godt sted til dig, der både søger sport og natur. Den ligger godt og vel 200 kilometer fra hovedstaden, og er fyldt med stier til vandring og langrend. Herudover må du også slå telt op overalt i parken.\nOslofjorden er et dejligt og idyllisk område, hvor du kan nyde fjorden, den omkringliggende skov og vilde dyreliv.\nTil slut vil vi hurtigt takke Moodings for støtten de her bidraget til artiklen. Derfor kan vi på glædeligvis opfordre dig til at kigge ind og finde boligindretning. Heraf marketet, som du ser øverst.\nNæste Indlæg Hvad skal man se i Oslo med børn?\nLæs også Post Hvad skal man lave i Norge?\nSeværdigheder i Norge - Oslo\nOm Seværdigheder d. 05.11.2020\nHvad kan jeg se i Norge?\nOm Seværdigheder d. 20.10.2020


Dræbt soldat er fra Korsør | TV2 ØST\nDræbt soldat er fra Korsør\nSøndag aften har Hærens Operative Kommando offentliggjort navnene på de to soldater, der begge var udsendt fra Livgarden.\n08. aug 2010, kl. 18:33\nOpdateret: 09. aug 2010, kl. 07:27\nHærens Operative Kommando frigav søndag aften navnene på de to danske soldater fra Bravo-kompagniet, som lørdag blev dræbt af en vejsidebombe i Helmand-provinsen i Afghanistan.\nDen ene af de dræbte er den 28-årige overkonstabel Jimmi Bøgebjerg Petersen, der kommer fra Korsør\nSoldaterne kom fra Den Kongelige Livgarde og skulle hjemsendes fra Afghanistan om en uge. De to kørte i et infanterikampkøretøj, da en kraftig vejsidebombe eksploderede og væltede det 32 ton tunge køretøj.\nOberst Flemming Mathiasen, chef for Den Danske Kampgruppe, siger i sine mindeord, at Jimmi Bøgebjerg Petersen var soldat af hjertet, og han kendte om nogen risikoen ved arbejdet, da han under en tidligere udsendelse til Afghanistan blev hårdt såret.\n- Hans glæde ved livet, hans ildhu og store hjælpsomhed gjorde ham til en afholdt mand i Bravo-kompagniet. Jimmi var ikke blot en dygtig soldat, men også en rigtig god kammerat. Han glædede sig til de udfordringer og fornøjelser, der ventede hjemme i Danmark, siger chefen for Den Danske Kampgruppe.\nChefen for Bravo-kompagniet, Thomas Falk Damkjær, fortæller følgende om Jimmi Bøgebjerg, der var på sin sidste tur til Patrol Base Line, da vejbomben eksploderede og tog hans liv.\n- Jimmi havde en stærk vilje og ville altid gøre tingene ordentligt færdig. Han blev såret i Afghanistan under kamphandlinger på Hold 4, men ville tilbage og gøre hele turen færdig.\nMed de to dræbte er 36 danske soldater omkommet i Afghanistan. 30 er dræbt under kamphandlinger, og seks har mistet livet under andre omstændigheder.


Lange kjoler til kvinder. Kjolerne fås i et bredt udvalg - Runwayfashion.dk\nDenne smukke midi kjole i sort er med ¾ lange ærmer og rund hals. Har en god længde og er et must have i et garderobeskab. Midi kjolen er med bar ryg, og fine detaljer forneden af kjolen der giver den det sidste lækker finish.SLængde: 91 cmBrystvidde: 80 cmÆrmelængde: 29 cmMLængde: 91 cmBrystvidde: 86 cmÆrmelængde: 29 cmLLængde: 92 cmBrystvidde: 90...\nHer får du et smukt design hvor det smukke snit er i fokus. Jersey maxikjole i sort er fantastisk behagelig at have på, og er med lange ærmer. Maxikjolen er med cut out og høj hals. Bag på maxikjolen er der bar rygstykke og kjolen har en slids i siden som fuldender det smukke udtryk.S/MLængde: 132 cmBrystvidde: 76 cmÆrmelængde: 50 cmM/LLængde: 137...\nOrange - cremefarvet...\nOrange - cremefarvet maxikjole\nOrange og cremefarvet maxikjole uden stropper med et brunt aftageligt bælte om livet i syntetisk læder. Kjolen har brystindlæg og elastik under brystet. OnesizeLængde: 123 cm.Brystmål: 64 cm. Onesize: Svarer til en S/M\nRød maxikjole i en blød og lækker jersey kvalitet. Maxikjolen er i bandeau form, og med en frill overdel. Maxikjolen har et og smukt fald, som gør den ekstra fin og behagelig at have på. Maxikjolen giver sig efter behov. M/LBrystmål: 74 cm.Længde: 133 cm.\nLange kjoler til kvinder. Kjolerne fås i et bredt udvalg i mange modeller og farver. Lange kjoler findes nemlig i alle afskygninger og et hav af forskellige former, farver & snit, både den lækre maxikjole, den til den lidt mere afslappet-elegant type.


Viscotears® Paranova Danmark A/S, øjengel 2 mg/g\nViscotears® 2 mg/g øjengel\nViscotears® er et registreret varemærke, der tilhører Dr. Gerhard Mann chem.-pharm. Fabrik GmbH\nBrug altid lægemidlet nøjagtigt som beskrevet i denne indlægsseddel eller efter lægens eller apotekspersonalets anvisning.\nBrug ikke Viscotears:\nhvis du er allergisk over for carbomer eller et af de øvrige indholdsstoffer i Viscotears (angivet i punkt. 6).\nViscotears kan anvendes under graviditet og i ammeperioden.\nBrug altid Viscotears nøjagtigt som beskrevet i denne indlægsseddel eller efter lægens eller apotekspersonalets anvisning. Er du i tvivl, så spørg lægen eller apotekspersonalet.\nDu må kun bruge Viscotears til børn under 15 år efter aftale med lægen.\nHold tubespidsen tæt hen til øjet. Brug et spejl, hvis det gør det nemmere.\nUndgå at berøre øjet eller øjenlåget, omgivende områder eller andre overflader med tubespidsen.\nDet kan forurene gelen i tuben.\nSkru til sidst låget på tuben umiddelbart efter brug.\nHvis du bruger andre øjendråber, øjensalve eller gelpræparater samtidig med Viscotears, så vent mindst 5 minutter mellem Viscotears og de øvrige øjenpræparater. Øjensalver og -geler (Viscotears) skal altid bruges sidst.\nKontakt lægen, skadestuen eller apoteket, hvis du har brugt mere Viscotears, end der står i denne information, eller mere end lægen har foreskrevet, og du føler dig utilpas.\nHvis du har glemt at bruge en dosis, så tag den så snart du kommer i tanke om det. Hvis du snart skal bruge den næste dosis, så spring den glemte dosis over. Du må ikke bruge en dobbeltdosis som erstatning for den glemte dosis.\nHvis du holder op med at bruge Viscotears\nMeget almindelig reaktion (kan forekomme hos flere end 1 ud af 10 behandlede):\nAlmindelig reaktion (kan forekomme hos op til 1 ud af 10 behandlede):\nUbehag i øjet, skorper på kanten af øjenlåget, øjenirritation.\nIkke almindelig reaktion (kan forekomme hos op til 1 ud af 100 behandlede):\nHyppighed ikke kendt reaktion (hyppigheden kan ikke vurderes ud fra tilgængelige data):\nHvis du oplever bivirkninger, bør du tale med din læge eller apoteket. Dette gælder også mulige bivirkninger, som ikke er medtaget i denne indlægsseddel. Du eller dine pårørende kan også indberette bivirkninger direkte til Læge- middelstyrelsen via de oplysninger, der fremgår herunder.\nOpbevar Viscotears utilgængeligt for børn.\nViscotears må ikke obevares over 25 °C.\nSkru låget på tuben umiddelbart efter brug.\nTuben kasseres 4 uger efter åbning.\nBrug ikke Viscotears efter den udløbsdato, der står på pakningen (efter EXP). Udløbsdatoen er den sidste dag i den nævnte måned.\nAktivt stof: Carbomer. Ét gram gel indeholder 2 mg carbomer.\nViscotears er en klar, farveløs gel.


Hans Erik Egholm Rasmussen (Ras) Død 2015 – Værftshistorisk Selskab\nDu er her: Start1 / Team Showcase2 / Hans Erik Egholm Rasmussen (Ras) Død 2015\nHans Erik Egholm Rasmussen (Ras) Død 2015\nUdlært maskinarbejder på motorfabrikken Marstal i 1955. Samtidig på aftenkursus fuldført motorpasserprøven, som svarer til nuværende maskinist.\nLæst til Maskinmester på Københavns Maskinmesterskole 1958-59.\nEfter endt læretid kom jeg 18 måneder i Marinen og sejlede med Torpedobåde efter endt rekruttid.\nHerefter fik jeg ansættelse i rederiet Dannebrog indtil jeg som tidligere nævnt læste til Maskinmester. Jeg sejlede med Rederiets tankskibe indtil 1963, hvor efter jeg fik job som rejsemontør ved Alpha Diesel. På grund af en knæskade måtte jeg stoppe med dette arbejde i 1965.\nDerefter fik jeg atter ansættelse ved rederiet Dannebrog som maskininspektør ved rederiets nybygnings- og reparationsafdeling. Her var bl.a. tilsynsførende ved adskillige opgaver på Frederikshavn Værft og Tørdok.\nI 1979 fik jeg ansættelse ved Frederikshavn Værft som mester i reparationsafdelingen. Der efter overflyttet til driftsafdelingen, senere planlægningsafdelingen og til sidst garantiafdelingen, hvor mit sidste job var medsejlende garantimester i Tiquita bananbådene.\nJeg er gift og har 2 sønner bosat i Silkeborg og Nyborg.\nMine fritidsinteresser er lystfiskeri og at være i vores sommerhus i Ebeltoft.\nhttps://vaerftshistorisk-selskab.dk/wp-content/uploads/2015/07/galleri_0008.jpg 120 99 Værftshistorisk Selskab http://vaerftshistorisk-selskab.dk/wp-content/uploads/2015/07/logo.png Værftshistorisk Selskab2015-07-04 19:40:322019-08-30 11:03:42Hans Erik Egholm Rasmussen (Ras) Død 2015\nVagn Randrup (1925 – 2018) Leif Schmidt


Endnu en kommune i opråb mod forlængelse af motorvej: Frygter mere støj | TV 2 Lorry\nEn massiv indsats for støjdæmpning er en forudsætning for, at Hillerødmotorvejen kan forlænges, mener Furesø Kommune, der er skeptisk over for motorvejsudvidelse.\n05. dec 2018, kl. 05:22\nMens de i kommunerne nord for Hillerød jubler over udsigten til en forlængelse af den nuværende motorvej, så er kommunerne længere sydpå mere skeptiske over for en udvidelse.\nDen allerede eksisterende motorvej går tværs gennem Furesø Kommune.\nHer har et enigt byråd netop indsendt et høringssvar til Vejdirektoratet, hvori de udtrykker bekymring over for de konsekvenser, en forlængelse af Hillerødmotorvejen vil få for kommunen.\nBlandt andet peger Furesø Kommune på potentielle gener som støj og trængsel. Ifølge kommunen vil en udvidelse af motorvejen betyde 16.400 flere biler gennem Furesø dagligt.\nDet vil føre til massiv støjforurening for kommunens borgere, frygter de.\n- Hillerødmotorvejen giver allerede i dag alt for store støjgener i vores beboelsesområder og værdifulde naturområder her i Furesø. Derfor må vi forudsætte, at der med en forlængelse også sættes midler af til at bekæmpe trafikstøjen gennem Furesø, siger Furesøs borgmester, Ole Bondo Christensen fra Socialdemokratiet.\n- En miljøvurdering af vejprojektet skal selvfølgelig også se på mulighederne for at opsætte støjværn og overdække nogle af de mest sårbare stræk, som motorvejen går igennem, siger han.\nVil lægge ekstra pres på bus, tog og cykelsti\nDen seneste kortlægning af støjbelastning viser, at 18,5 procent af Furesø Kommunes borgere lever i områder, hvor de er plaget af støj over 58 decibel. Langt hovedparten skyldes støj fra Hillerødmotorvejen.\nDerudover peger borgmesteren på øget trængsel på motorvejen ved en eventuel forlængelse. Et underbelyst enme, mener han.\n- Mange flere biler vil køre gennem Furesø for at nå til motorvejen. Det skal vi have belyst, og vi skal tænke brugbare alternativer som S-busser og S-tog samt en supercykelsti ind i projektet allerede nu, siger borgmester Ole Bondo Christensen.\nFuresø er ikke den eneste kommune, der stiller sig skeptisk over for en forlængelse af Hillerødmotorvejen. I Gladsaxe frygter man, at det vil betyde mere trængsel og mere støj i kommunen. Og derfor kræver de nu, at politikerne på Christiansborg sikrer, at de støjgener, de allerede oplever i dag, ikke bliver forværret, når der kommer en øget trafik ind mod København.\nForlæng S-banen fra Farum\nI kommunens høringssvar kan man læse, at Furesø efterlyser en undersøgelse af mulighederne for at forlænge S-banen fra Farum, så det kan lette trafikken fra en kommende motorvejsudvidelse.\nDesuden ser kommunen gerne, at Farum Station flyttes ud af bykernen, og at man indfører park and ride-anlæg ved motorvejstilkørslerne og indsætter motorvejsbusser som midler til at minimere den ventede trafikstigning.\nEn forlængelse af Hillerødmotorvejen vil gå fra dens nuværende udfasning ved Allerød, nord om Hillerød til Tulstrup.\nDerudover rummer høringssvaret en opfordring til at etablere en cykelsti langs med motorvejen.\nI september måned blev VVM-redegørelsen for en mulig forlængelse af Hillerødmotorvejen offentliggjort af Vejdirektoratet.\nDenne fastslog, at en forlængelse af Hillerødmotorvejen vil være "samfundsmæssigt yderst rentabel".\nUndersøgelsen viser, at en firesporet motorvejsforlængelse fra Allerød til Hillerød vil beløbe sig til 980 millioner kroner.\nNu bliver der offentliggjort en VVM-redegørelse, der fastslår, at en 4-sporet motorvej mellem Allerød og Hillerød er\nVVM er en forkortelse for Vurdering af Virkninger på Miljøet.\nEn VVM-redegørelse - også kaldet en VVM-undersøgelse - skal kortlægge viden om et projekt, så politikere og borgere er i stand til at vurdere projektets virkninger og tage stilling til de forskellige løsningsforslag.\nDerudover skal VVM-undersøgelsen sikre, at vejprojektet bedst muligt tilpasses omgivelserne, og at miljøet ikke påvirkes unødvendigt.


Formandens beretning: Vi er stærkest, når vi holder sammen | Lægemøde 2017\nDet seneste års tætte samarbejde internt i Lægeforeningen om blandt andet lægedækning og det nære sundhedsvæsen har vist, at lægestanden står stærkt, når den taler med en fælles stemme. Derfor skal samarbejdet styrkes, så Lægeforeningen kommer til at stå endnu stærkere. Det var budskabet fra Lægeforeningens formand, Andreas Rudkjøbing, i hans mundtlige beretning på foreningens årsmøde.\nLægeforeningen kan se tilbage på et år, hvor foreningen har sat sit aftryk mange steder på den sundhedspolitiske dagsorden. Blandt andet i arbejdet med lægedækning og i et udspil til at styrke det nære sundhedsvæsen, som blev godt modtaget både blandt politikere og organisationer.\n”Vi har en stærk Lægeforening, og det seneste år har vist, at den er stærkest og opnår størst anerkendelse og respekt i omverdenen, når vi taler med en fælles stemme. Samarbejde på tværs af de forskellige organisationer - Lægeforeningen, PLO, Yngre Læger og FAS - betaler sig”, siger Andreas Rudkjøbing.\nMen han peger på, at lægestanden står over for markante udfordringer.\n”Vi står f.eks. over for samarbejdspartnere og modstandere, som har mange ressourcer til rådighed. Som arbejder i stærke alliancer. Som ved, hvordan man sætter et politisk ønske igennem. Hvis vi skal matche dem - og det skal vi - så gør vi det stærkest, når vi holder sammen. Vi må ikke lade ydre omstændigheder underminere vores sammenhold. En stærk og tydelig fælles stemme giver derimod respekt og indflydelse”, siger Andreas Rudkjøbing.\nLægeforeningen har derfor også gang i et fælles strategiprojekt. Sammen med PLO, Yngre Læger og Foreningen af Speciallæger skal der arbejdes at sikre en stærk interessevaretagelse for alle læger - i praksis, på sygehuse og andre steder.


D-faktor: Når misbrug af følelser kommer forklædt som kærlighed | Femina\nNår misbrug af følelser kommer forklædt som kærlighed\nKærlighedsmisbrug i form af grooming af børn og lovebombing af kvinder har mange fællestræk.\nOnsdag, 29. april 2020 - 7:01 (udgivet første gang den 2. august 2019) - af Gitte Holtze. Foto: Shutterstock\nLovebombing. At blive bombarderet med kærlighed. Overhældt med opmærksomhed og druknet i kærlighedserklæringer, gaver, interesse, anerkendelse og løfter for fremtiden.\nDet lyder umiddelbart som en positiv ting, men er det ikke altid. Begrebet blev født i 1970’erne ud af Moon-bevægelsen med den karismatiske leder Sun Myung Moon i spidsen og blev heftigt kritiseret for at være psykologisk manipulation af bevægelsens medlemmer. Psykologer over hele verden har efterfølgende advaret mod det i forbindelse med både groomere – voksne mænd, der lovebomber børn med det formål at begå seksuelle overgreb – bandeledere, der via den metode kan kontrollere deres medlemmer, og så mennesker med narcissistiske, sociopatiske eller psykopatiske træk, der med kærlighedsbombardementet skaber så stærk en tilknytning til et udvalgt offer, at de får magten over vedkommende.\nIfølge psykolog Malene Kaae har den, der love- bomber, ingen som helst intentioner om et kærligt, intimt forhold, men bruger udelukkende taktikken som en manipulativ måde at forføre på.\n– Disse personer, som både kan være mænd og kvinder, er så dygtige til at forføre og manipulere, at man ikke kan andet end tro, at man har mødt den helt store kærlighed. At få at vide, at man er det mest fantastiske i verden, at man er noget helt særligt for den anden, er enormt forførende, så selv om det især er muligt at manipulere mennesker med lavt selvværd, er det også for normalt fungerende mennesker svært at stå imod lovebombing, siger Malene Kaae.\n49-årige Pia har prøvet at blive lovebombet. Hun var på det tidspunkt 41 år og kendte hverken til begrebet eller havde nogen mistanke om, at det var det, der foregik. Hun var bare forelsket. Hovedkulds forelsket.\n– Han sagde alt det rigtige – at mine brune øjne var de smukkeste, han nogensinde havde set. Gjorde alt det rigtige: Skrev søde beskeder i ét væk, sendte røde roser til mig på mit arbejde, tog initiativ til, at vi skulle på ferie, og tog sig af alting, som jeg på det tidspunkt syntes var fantastisk, fordi jeg tidligere havde kendt mænd, som ikke var så handlekraftige. At han gad gøre alting, så jeg bare kunne læne mig tilbage, syntes jeg var flatterende, siger Pia.\nDer gik kun kort tid, så flyttede manden ind hos Pia, og på hendes fødselsdag et halvt år senere friede han til hende.\n– Det gik meget hurtigt, især fordi han stadig var gift med en anden kvinde, da jeg mødte ham, fortæller Pia, der var meget forelsket.\n– Det hele var meget intenst med ham. Vi var sammen hele tiden.\nLÆS OGSÅ: Har du mødt en mand (eller kvinde) med D-faktor?\nOfferet skal isoleres\nIntenst er et kodeord i forbindelse med forførelsen.\nDet siger Kirsten Damgaard, psykoterapeut og forfatter til bogen ”Elsk dine grænser – og bliv bedre til at passe på dig selv”.\n– Krænkeren skal have mulighed for at isolere offeret fysisk og mentalt, og der skal især i starten være meget intens kontakt, for indtil misbruget er etableret som et ”forhold”, vil offeret kunne mærke sig selv, og at det er forkert, det her, når han/hun er alene, og være i stand til at sige fra. Derfor bejler krænkeren ekstra i starten, siger Kirsten Damgaard.\nDet gjorde Pias krænker, ligesom han også var dygtig til at isolere hende fra andre. Det blev efterhånden til ham og Pia og ikke andre.\n– Det skete langsomt og med så småbitte skridt ad gangen, at jeg bare slog det hen, da han eksempelvis holdt parkeret i sin bil uden for den restaurant, hvor jeg var til fest, og holdt øje med mig, eller når han helst ikke ville have, jeg tog i træningscentret uden ham eller mødtes med mandlige kunder i mit firma. Hver gang sagde han, at han var så vild med mig, at han bare gerne ville være sammen med mig hele tiden, og ikke brød sig om, at andre så på mig, siger Pia.\nPsykolog Malene Kaae forklarer, hvad det er, der sker.\n– Når man bliver manipuleret med på den her måde, er det oftest en lang proces, for manden kommer ikke bare ind i éns liv og siger: ”Jeg har det her ønske om at få dig til at føle dig lille, så jeg kan føle mig stor og magtfuld”. Han manipulerer over lang tid, og når man først er fanget ind, er det svært at se klart – éns virkelighedsopfattelse er allerede forvrænget, siger hun.\nOven i det er der ingen bestemt opskrift på forførelsesfasen. Det kan være idealisering, som blandt andet udmønter sig i udtalelser som: ”Der er ingen som dig, alle mine ekser er håbløse sammenlignet med dig, du er den partner, jeg altid har drømt om, endelig er der en på mit niveau”.\nPsykopater spejler offeret\nDer kan også være tale om det, der i psykologien hedder spejling.\n– Især dem, vi kalder psykopater, er rigtig gode til at spejle. Det vil sige, få den anden til at fortælle om sig selv og sine behov, som han – hvis vi antager, det er en mandlig psykopat – foregiver at lytte interesseret til, selv om han i virkeligheden omhyggeligt lagrer informationerne og bruger dem til at være det, hun drømmer om. At foregive at have præcis de samme værdier, interesser og holdninger – altså at være præcis alt det, hun altid har ønsket hos en partner, forklarer Malene Kaae. Hun understreger, at den evne til at lyve, projicere og omskrive virkeligheden, som starter med at føles positiv, senere vil blive negativ, når der opstår konflikter – f.eks. vil krænkeren bruge alle midler til at bevare kontrollen, så man til sidst kommer i tvivl om, hvorvidt man overhovedet kan stole på sin egen vurdering, siger Malene Kaae.\nSamtidig er der tale om kognitiv dissonans, som på mere almindeligt dansk vil sige, at man oplever det mentale ubehag, der følger med at blive udsat for modstridende opfattelser.\n– Krænkeren er sjældent et gennemført dumt svin, for hvis han kun var det, ville risikoen for, at offeret gik sin vej, være for stor, derfor er der i stedet kæmpeudsving i, hvordan han opfører sig, hvilket skaber dissonans inde i hovedet på offeret. Det ene øjeblik er han et dumt svin, det næste svinger han over og er på den måde, hun kendte ham fra begyndelsen af deres forhold – kærlig – og giver nogle af de ting, hun har brug for, for at holde hende til ilden; bruger ord og forsikringer som: ”Ej undskyld, jeg er så ked af det, det løb af med mig, siger Malene Kaae. Og fortsætter:\n– Den leg går mange med på, de bagatelliserer og bortforklarer hans urimelige adfærd, for hans opførsel hænger ikke sammen inde i deres hoveder, og så er det lettere at benægte den mørke version som værende den virkelige ham. Det er en undtagelse, en fejl, men ikke den, han i virkeligheden er. Istedet prøver mange at gå ind i et projekt med at prøve at redde ham og gør alt, hvad de kan for at fastholde den positive opfattelse af ham over for sig selv og omverdenen.\nDet handler ikke kun om kognitiv dissonans, det handler også om grænser. Og når man er nået hertil i “forholdet”, er ens grænser allerede overtrådt.\n– Når ens grænser bliver overtrådt, falder forsvarsværker og en normal fornemmelse af, hvad der er rigtigt og forkert, siger Kirsten Damgaard.\nSøger ikke nærhed\nNår det handler om grooming, er det krystalklart, hvad krænkerens formål er: et seksuelt overgreb på et barn. Men hvad er formålet for eksempelvis mænd, der først charmerer og siden misbruger andres følelser?\n– Det er meget forskelligt, siger Malene Kaae.\n– Nogle vil beundres, nogle vil føle sig store og magtfulde og indflydelsesrige, nogle vil føle sig farlige, nogle nyder at se partneren ydmyget, nogle har økonomiske interesserer, og nogle vil bare puste sig op ved at blive set med en smuk kvinde eller forsynet i sin forståelse af sig selv som noget særligt, vigtigt og betydningsfuldt, siger Malene Kaae.\nHun understreger, at uanset den enkeltes formål har de dog noget til fælles.\n– Fælles for dem er, at de ikke vil indgå i en gensidig givende kærlighedsrelation. De søger ikke intimitet og nærhed, ligesom sunde mennesker gør, for det kan de ikke, siger Malene Kaae.\nHun peger i den sammenhæng på helt ny forsking, der viser, at disse mennesker sandsynligvis også har andre fællestræk. Forskningen er foretaget af en psykologiprofessor på Københavns universitet sammen med to tyske professorer og påviser, at mennesker, som har et af ni mørke personlighedstræk, sandsynligvis også har et eller flere af de øvrige.\nTrækkene er bl.a. egoisme, selvpromovering, ondsindethed, sadisme og skruppelløshed, og forskningen har vist, at de mørke sider er tæt forbundet.\nUnder en hat kalder man det D-faktor, som står for Dark Factor.\n– Hvis man ligger højt mht. D-faktor, har man nogle af de såkaldt mørke træk og en tendens til bevidst at ville gøre hvad som helst, der skal til for at opnå sine egne mål, også selv om det måtte skade andre, forklarer Malene Kaae.\nHun understreger, at man ikke nødvendigvis nødvendigvis er psykopat eller narcissist, fordi man har ét af trækkene – f.eks. selvpromovering, men at i giftige forhold, hvor man manipuleres ind i dem via lovebombing, er det sandsynligt, at krænkeren ligger højt på D-faktor.\nLigesom Pia ikke vidste noget om lovebombing, da hun mødte sin krænker, kendte hun heller ikke til D-faktor, da hun langt om længe opsøgte den psykolog, hendes mor havde rådet hende til. På det tidspunkt var der også opstået fysisk vold og trusler i hendes forhold.\n– Han var godt klar over, at jeg kunne mærke, at noget var galt. Og sagde indimellem til mig, at hvis jeg nogensinde gik fra ham, ville han trække mig gennem advokater, så jeg kom til at ligge som konen i muddergrøften. Jeg var økonomisk afhængig af ham, så den trussel afholdt mig længe fra at gøre noget, siger hun.\nIndtil hun sad foran psykologen, der efter Pias fortælling uden omsvøb sagde til hende, at den mand, hun var sammen med, var farlig. Og at hun skulle væk fra ham. Nu.\n– Det åbnede mine øjne på vid gab – at en professionel sagde det til mig, som jeg selv havde tænkt i mine sorteste øjeblikke, at han var psykopat, var det skub, jeg havde brug for. Sammen med hendes forsikring om, at hun ville være der til at hjælpe mig igennem, siger Pia, der i dag er fri af manden, men har været i et længere terapiforløb. En af de følelser, Pia brugte mest tid på at bearbejde, var skam:\n– Jeg var så flov. Hvordan kunne jeg lade mig narre på den måde? Og ikke sige fra?\nAt føle sådan er ifølge Malene Kaae normalt efter misbrug af éns følelser.\n– Det er helt normalt, at man sidder med en stor skamfølelse og spørger sig selv, hvordan man kunne lade sig behandle på den måde. Men her er det rigtig vigtigt at vide, at det kan ske for alle, også veluddannede, voksne kvinder, og at det aldrig er éns egen skyld, siger hun.\nHun nævner også den drøm om kærligheden, man må opgive, som en smertefuld del af processen med at komme sig efter et sådant forhold.\n– Det er svært for mange at se i øjnene, at det aldrig var kærlighed fra hans side. Og ofte er man undervejs i forholdet blevet meget isoleret og har fået både udtyndet sit netværk og undermineret sit selvværd så meget, at man får forestillinger om, at ingen gider være sammen med én, og så slår det endnu hårdere, at man ikke bare slås med sorgen over at opdage, det ikke var kærlighed, men at man også må opgive drømmen om at have fundet en at dele livet med, siger Malene Kaae.\nEn anden ting, der ofte følger med misbruget af éns følelser, er skadevirkningerne på éns basale antagelser om verden. Forudsat at man generelt har antagelser om, at verden er et forholdsvis trygt sted, og at mennesker som udgangspunkt har gode intentioner, kan man opleve, at de antagelser er blevet ødelagt. Man stoler ikke på andre, og at de vil det én godt.\n– Det kan være svært for andre, for folk omkring én, at forstå de skadevirkninger. Man er helt rundforvirret og ved ikke, hvad der er op og ned, så man har alvorligt brug for at få virkelighedsafstemt, og det kræver snak med andre. Helst en, der forstår mekanismerne, en professionel eller en indsigtsfuld veninde, der kan hjælpe én med at få øje på mønstrene og med at fastslå, at ja, de mørke sider i ham er også ham og ikke en undtagelse eller fejl.\nMen kan man elske igen efter sådan et forhold? Vil man altid være på vagt?\n– Ja, man vil formentlig være mere på vagt i mødet med fremtidige relationer, men det gør efter min mening ikke noget, man er det. Det er naturligvis en balancegang, men man vil have fået en mere realistisk vurdering af potentielle partnere og ret tidligt, forhåbentlig, nemmere kunne få øje på de første advarselssignaler. Her taler jeg ikke om, at manden måske ikke lige ringer, når man havde forventet det, men situationer, hvor man begynder at bortforklare noget for sig selv, eller hvor man mærker, man begynder at tvivle på sine egne holdninger og opfattelser. Og hvis man er usikker på, hvorvidt man er på vej ind i en toksisk relation, kan man prøve at sætte kæresten i en kritisk situation og se, hvordan han/hun reagerer. F.eks. ved at udtrykke uenighed, utilfredshed med noget, han gør, eller udtrykke behov, der går imod hans ønsker eller lignende. Hans reaktion på det kan give en indikation af evt. tendens til manipulation, siger Malene Kaae.\nKirsten Damgaard supplerer med, at en af de ting, der kendetegner en misbrugsrelation, er afhængighed.\n– Efter en tid bliver offeret ”så meget offer”, at de ikke længere skal lokkes, men er afhængige af krænkeren. Afhængighed er en klar indikator på misbrugsrelationer, siger Kirstin Damgaard.\nPia har i dag mødt en god mand. Det tog tid for ham at komme ind på hende, og det tog tid for hende at åbne sig for ham. Til gengæld ved hun i dag, at hun kan stole på sin intuition:\n– Jeg er helt hundrede på, at har man været udsat for sådan et menneske, sladrer éns intuition, hvis man møder den type igen.\nPia er anonym. Hendes identitet er redaktionen bekendt.\nEr psykopater og sociopater kalkuleret onde?\nAt nogle mennesker benhårdt misbruger andres følelser, kan godt give det indtryk, at de er født onde, men den konklusion kan man ikke uden videre drage.\nIfølge psykolog Malene Kaae, som har skrevet speciale om psykopati, er det meget forskelligt, afhængig af persontype, hvad der ligger til grund for krænkerens adfærd.\n– Nogle tænder på magten og kontrollen og det at ydmyge andre mennesker. Andre gør ikke. Deres motiv er en primitiv tankegang om nytteværdi. Hvad kan den her person give mig, og hvad kan jeg få ud af det her “forhold”, siger hun.\n– Det eneste, de persontyper har tilfælles, er, at de ikke kan give eller modtage nærhed på samme måde som sunde mennesker.\nHun forklarer, at området er ekstremt komplekst, og ingen ved præcis, hvordan hjerne og sind fungerer hos mennesker med psykopatiske træk, men det, forskningen trods alt er nået frem til, er, at det meget sjældent er medfødt.\n– Jeg tror ikke, folk er født psykopater, men nogle er genetisk mere disponerede for det, på samme måde som man kan være det for andre psykiske diagnoser. Opvækst har dog også en betydning, så selv om det ikke er så simpelt, som at hvis en person selv er blevet misbrugt, bliver vedkommende automatisk psykopat, kan en barsk opvækst være med til at udvikle personen i den retning, siger Malene Kaae.


Kankusta Duo gennemgang, er utrolig hurtig succes muligt?\nErfaringer med Kankusta Duo - Var vægttab virkelig opnåeligt i undersøgelserne?\n6.7/10 9:40 Valentin Bauer\nSå længe samtalen drejer sig om vægttab, er Kankusta Duo mest relateret til dette emne - hvorfor er det? Hvis du læser anmeldelser af brugerne, bliver årsagen meget klar: Nogle siger, at Kankusta Duo optimalt i vægtreduktionen. Svarer det virkelig til sandheden? Vores blogindlæg viser dig svaret.\nVær ærlig over for dig selv - svaret vil helt sikkert være: Ja, sikkert!\nFordi du selv kan indrømme, at det er sundere for dig at tabe sig, er dit næste skridt at finde ud af en løsning på, hvad du skal gøre først, for at gøre det muligt at reducere det direkte til pund.\nEndelig læg på det, du virkelig kan lide og læne dig tilbage afslappet - det er trods alt, hvad du vil opnå. Hvis du får mere opmærksomhed ved at gøre det og går gennem livet med mere selvtillid og glæde på samme tid, så ville det være ganske velkommen bivirkninger.\nKonventionelle kostprogrammer er ikke altid lette. Som følge heraf kan du ikke have travlt mere og i værste fald vil opnå det ønskede mål være en stor byrde.\nKankusta Duo vil snart - hvis resultaterne er rigtige - gøre denne hindring meget lettere. Det er ikke kun, at disse ingredienser hjælper med at gøre det nemmere at tabe sig, men formålet er at gøre dig klar over, at der ikke er noget mere vidunderligt end at føle sig godt tilpas.\nDu vil se - succesfrekvensen vil være fantastisk gennem disse motiverende drivkraft. Dette er din chance for en tiltalende Taillie, hvis du holder fast ved det hele tiden.\nVærd at vide om Kankusta Duo\nProduktet består kun af naturlige ingredienser. Det bygger derved på beviste virkningsmekanismer og er skabt for at tabe sig med de mindst mulige bivirkninger såvel som billige.\nDerudover kan du uden problemer lægge varerne uden nogen form for medicinsk instruktion af smartphone eller computer anonymt. Her overholdes de højeste sikkerhedsstandarder (SSL-hemmeligholdelse, datasikkerhed og så videre).\nEr Kankusta Duo egnet til dig som bruger?\nDette kan let afklares ved at bestemme for hvem Kankusta Duo ineffektivt.\nUden tvivl kunne Kankusta Duo tage alle brugere et skridt videre med ambitionen om at Kankusta Duo sig. Det er indlysende.\nAntag aldrig, at de simpelthen vil Kankusta Duo uden Kankusta Duo, og straks vil alle problemer være væk. På dette tidspunkt skal du være realistisk.\nVægtreduktion er en tidskrævende proces. Så det er bestemt stærkere end Nexus Pheromones. Det vil tage lidt tålmodighed at gøre.\nKankusta Duo hjælper med at realisere ambitionerne. Ikke desto mindre skal du selv risikere det første skridt.\nUd over at have lavt fedtindhold, skal du ikke kun købe dette produkt, men du bør ikke komme ud tidligere i forbindelse med ansøgningen. Med denne tilgang bør du nok forvente de første resultater snart. Ikke desto mindre kan du kun gøre det, hvis du allerede har lovlig alder.\nFor en fejlfri kompatibilitet og en god gør brug, sikre de helt naturlige ingredienser eller ingredienser\nDu behøver ikke at gå til en læge eller apotek, der gør det sjovt med din situation "Jeg kan bare ikke tabe" og tager ikke dit ord for det\nEmballage og forsendelse er enkle og meningsløse - fordi du køber online og holder dig selv, hvad du køber der nøjagtigt\nDen måde, som Kankusta Duo støtter dig, kan ses meget nemt ved at tage tid nok og kigge nærmere på præparatets egenskaber.\nHeldigvis har vi gjort det på forhånd. Så lad os tage et kig på producentens oplysninger, før vi derefter undersøger patientens oplevelse.\nIngredienser af Kankusta Duo skaber en sund Kankusta Duo mæthed, hvilket reducerer det hurtige ønske om mad\nAlle vigtige anbefalinger vedrørende Kankusta Duo af både officielle og brugere, og afspejles også i anmeldelser og anmeldelser.\nHvis man ser i vid udstrækning på forbrugernes anmeldelser, så bemærker man, at de ikke har oplevet ubehagelige omstændigheder.\nAt altomfattende garanti eksisterer, forudsat at du følger disse anbefalinger på en disciplineret Kankusta Duo, da Kankusta Duo særlig stærke virkninger.\nSå du bør sørge for, at du kun bestiller produktet fra certificerede forhandlere - følg vores købsråd - for at forhindre forfalskninger. Et sådant falsk produkt, især hvis en gunstig pris ved første øjekast kan tiltrække dig, har for det meste lille effekt og kan være et usikkert resultat i ekstreme tilfælde.\nFokus på de 3 vigtigste ingredienser i Kankusta Duo\nAnalysere hver ingrediens i produktet ville gå ud over produktets omfang, så vi fokuserer på bare de vigtigste ting.\nBortset fra hvilke forskellige ingredienser er blevet behandlet præcist i dette næringsmæssigt supplerende produkt spiller desuden den nøjagtige dosis af sådanne ingredienser en vigtig rolle.\nHeldigvis behøver brugerne ikke at bekymre sig om mængden af produktet - snarere har ingredienserne været meget kraftigt aggregeret i lyset af de nuværende resultater.\nKankusta Duo tager næsten ingen plads og skal tage til ethvert sted. I sidste ende er det unødvendigt at blive vanvittigt med at tage henstillinger eller forudsigelser af fremtiden, før du tester artiklen.\nGenerelt gør produktet sig synligt efter første brug, og i løbet af få dage kan der ifølge fabrikanten opnås mindre fremskridt.\nI undersøgelser er Kankusta Duo ofte blevet tilskrevet af brugerne til en akut effekt, der først og fremmest Kankusta Duo kun kort tid. Ved langvarig brug konsolideres resultaterne, således at konsekvenserne er vedholdende efter endt brug.\nDet er derfor fornuftigt, at selv om få rapporter om det modsatte vidner, at bruge produktet et stykke tid og at udøve vedholdenhed. Derudover kan du kontakte vores kundeservice for at få flere oplysninger.\nHvordan vurderer du de mennesker, der har haft erfaring med Kankusta Duo?\nSom regel anbefaler kundernes rapporter overvejende artiklen uden begrænsning. Logisk set er der andre meninger, der synes lidt skeptiske, men de er naturligvis overordnede.\nI tilfælde af at du fortsætter med at føle skepsis Kankusta Duo, synes du stadig ikke at være motiveret nok til at stå op for komplikationerne.\nLad os tage et kig på, hvad andre brugere skal sige om produktet. Se også en Super 8 sammenligning.\nKankusta Duo giver meget tilfredsstillende resultater\nVed at analysere forskellige uafhængige udtalelser viser det sig, at en overordentlig rigelig procentdel af mænd faktisk er tilfreds. Dette er fantastisk, fordi en sådan konsekvent entusiastisk feedback der er i næsten ingen medicin. Jeg selv kunne ikke finde et mere effektivt alternativ hidtil.\nDu bør ikke gå glip af denne mulighed for at gøre noget for din ønskede krop lige uden for flagermus\nVægttab kan kaldes en langvarig oven på udmattende vej fuld af tilbagefald. Derfor er det normalt, at et stort antal lider øges alligevel.\nHvorfor skulle man derfor ikke med Kankusta Duo fremme deres egen fremgang betydeligt?\nTror du, at nogen kalder dig et link? Det har virkelig ikke nogen indflydelse på dig.\nSom forbruger behøver du ikke bekymre dig om negative virkninger med lægemidlet. Til den konklusion fører den omhyggelige fremstilling baseret på komponenter med naturlig effektivitet såvel som ud over de tilfredse bruger meninger af kunder, der bruger midlerne.\nHvorfor ikke? Den lille kapital, du skal investere i sundhed og trivsel? Så hvis det ikke er værd at du i sidste ende, dvælende på fedt, gør det ikke.\nAldrig diæt igen, aldrig spare igen og nyd hvert øjeblik med et ønskeligt tal.\nJeg hævder, at Kankusta Duo uden tvivl er uundværlig for enhver køber, der har været utilfreds med at tabe sig hidtil, og da der er ekstremt billige kampagner indtil videre, er det bedre ikke at spilde for meget tid og stadig slå i dag.\nDen velovervejede sammensætning af ingredienserne, brugerrapporterne såvel som omkostningsstedet bør overbevise de største tvivler direkte.\nHvis forbrugeren anerkender Kankusta Duo kundeoplevelse, ingredienser og fordele i forhold til de tilsvarende begreber, skal han med sikkerhed sige: Kankusta Duo overbevisende.\nGennem min omfattende forskning og utallige eksperimenter med et stort antal teknikker på emnet er det uden tvivl, at Kankusta Duo faktisk er en af de bedste i sin art.\nVores endelige konklusion er derfor: Et køb er bestemt en god ide. Kankusta Duo du lægger vores anbefaling i praksis, anbefales det dog, at Kankusta Duo opmærksom på følgende yderligere oplysninger om Kankusta Duo at undgå ved et uheld at bestille en falsk forfalskning.\nSærligt bemærkelsesværdigt her er den største fordel ved den simple brug, som næppe koster dig tid.\nMeget vigtigt: Kankusta Duo opmærksom, før du Kankusta Duo\nFor at Kankusta Duo advarslen: Køb kun Kankusta Duo fra leverandøren angivet i denne artikel. En bekendt tænkte efter mit råd til at prøve produktet på grund af de fremragende testresultater, at du får de autentiske midler fra alle andre sælgere. Du kan ikke forestille dig, hvordan han så ud.\nAlle kopier, jeg har købt, kommer fra de nævnte links. Min anbefaling er derfor altid at bestille produkterne udelukkende fra den oprindelige producent, så du kan derfor med glæde komme tilbage på de angivne webadresser. Hvis du gerne vil bestille sådanne varer fra online-forhandlere som Ebay eller Amazon, vil vi gerne påpege, at ægthed og diskretion ikke kan garanteres. Vores råd er derfor at afstå fra disse online butikker. På den anden side, hvis du vil prøve det i dit apotek, må du ikke forvente for meget. Hent produktet udelukkende fra den nævnte fabrikant, fordi der er ubekymret, sikkert og desuden fortrolige bestillingsprocesser normen.\nMed de links, jeg har indsamlet og helt sikkert sikrer, tager du absolut ingen risici.\nDet er tilrådeligt under alle omstændigheder at købe en stor pakke, fordi den bedste måde at spare på og du vil spare irriterende sekventielle ordrer. Det er en almindelig praksis, da bæredygtig behandling lover mest succes.


YogaStream | Yoga Stilarter: Hatha, Vinyasa, Yin, Astanga, Gravid- og Efterfødselsyoga mm. - YogaStream - Online Yogavideoer\nFind din stil - yogastilarter på YogaStream\nDer findes i dag en lang række forskellige retninger og stilarter inden for yoga. Fælles for dem alle er, at de søger at skabe en balance mellem krop, sind og sjæl med det formål at opnå større vitalitet, sundhed og balance - både fysisk og mentalt.\nHos YogaStream kan du vælge mellem videoer inden for stilarterne hatha, vinyasa, yin, astanga, gravid- og efterfødselsyoga og mange flere. Her kan du læse mere om de forskellige yogastilarter og finde den stilart, der passer bedst til dine behov.\nHatha er den mest udbredte yogastilart i den vestlige verden og kan betegnes som 'klassisk' yoga bestående af fysiske stillinger, åndedrætsøvelser og meditation.\nHatha yoga udføres typisk i et roligt tempo. Fokus her er at udføre de klassiske yogastillinger korrekt og efter kroppens kunnen.\nI hatha yoga er stillingerne designet til at åbne op for de mange kanaler i kroppen - særligt hovedkanalen, rygsøjlen - og på den måde fremme de kropslige processer i alle organer, kirtler og væv. Hatha yoga hjælper også til at strække og aligne kroppen, så den opnår en bedre balance og fleksibilitet.\nSe alle Hatha videoer\nVinyasa betyder "flow" og er betegnelsen for en mere dynamisk yogaform, hvor yogastillingerne sættes sammen til små flydende sekvenser. Her handler det om at give sig hen til flowet og bevæge kroppen i takt med åndedrættet.\nI vinyasa yoga er overgangene mellem stillinger lige så vigtig som stillingen i sig selv, og det fordybende fokus på bevægelse, flow og åndedræt kan frembringe en nærmest meditativ tilstand. Derudover får vinyasa yoga pulsen op, og der dannes varme i kroppen, som giver energi og hjælper til at udskille affaldsstoffer.\nSe alle Vinyasa videoer\nYin yoga er en stille, meditativ yoga, hvor hver stilling typisk holdes i 3-5 minutter. Her arbejder vi passivt. Det vil sige, at vi tillader musklerne at slappe af og i højere grad overlader arbejdet til tyngdekraften. Fokus her er afspænding og på at løsne op og give slip.\nYin yogaens passive stillinger er med til at frigive spændinger i vigtige samlinger såsom ankler, knæ, hofter, ryg, nakke og skuldre. Gennem yin yoga får du også strakt og smidiggjort kroppens facia eller bindevæv, hvilket gør det til et godt supplement til de mere aktive yogaformer. Men en af de helt store gevinster ved yin yoga er den fantastiske beroligende indvirkning, det har på sindet.\nSe alle Yin videoer\nRestorativ yoga er særligt velegnet til stressramte og anspændte kroppe, som har brug for en geare helt ned. I denne yogastil er der fokus på åndedræt, afspænding og ro. I restorativ yoga handler det ikke om at præstere, men blot om at være.\nI restorativ yoga bruges der mange props såsom puder, blokke, pøller og tæpper, som støtter dig i dine liggende og siddende stillinger. Det giver en meget behagelig og naturlig afspænding, som kan mærkes øjeblikkeligt. Denne form for yoga er særligt velegnet til dig, som lever et hektisk liv, og som har behov for at køle ildelementet. Restorativ yoga er for alle, som har brug for afslappende og afstressende yoga.\nSe alle Restorativ videoer\nMeditation er til dig, som ønsker effektiv afstressning, og som trænger til at ‘sætte hjernen på pause’ og berolige krop og sind. I mediationen bruger man forskellige teknikker som fx åndedrætsøvelser og visualisering, som mindsker tankemylder og berolige nervesystemet.\nVores meditations- og åndedrætsvideoer har forskellige temaer og er målrettede forskellige behov som fx stress, søvn, frygt, koncentration og selvkærlighed. Har du aldrig mediteret før, kan du sagtens starte her på YogaStream. Her er både videoer og lydfiler, der tager udgangspunkt i meditationens grundprincipper, og som stille og roligt guider dig igennem dine første meditationer. Har du mediteret i mange år, er der også masser af meditations- og åndedrætsvideoer til dig.\nSe alle Meditation & Åndedræt videoer\nBowspring-metoden er en gren af yoga, der arbejder ud fra en meget anderledes måde at bevæge sig på end i klassisk yoga. Her er fokus i høj grad på at udvikle kroppens naturlige kurver for derved at fysisk og mental velvære. Med bowspring træning lærer du at bevæge dig naturligt og let på en måde, hvor kroppen er holdt og støttet af dine muskler og dit bindevæv. Du vil begynde at bevæge dig på en sundere måde i hverdagen. Du lærer, hvordan du undgår at slide på din krop, men derimod at beskytte, opbygge og passe på den.\nBowspring-træning giver en atletisk funktionalitet i kroppen, som vil hjælpe dig med at løbe, gå, cykle, eller dyrke anden sport på en ny og sundere måde. Bowspring giver dig en stærk ryg, nakke, tonede og stærke baller og stærke og sunde hænder og fødder.\nSe alle Bowspring videoer\nStrala yoga bygger på videnskaben bag Natural Movement, som er fokus på åndedræt og bevægelse frem for selve yogastillingen – den bedste måde at nå noget er at føle sig godt tilpas hvert eneste skridt på vejen.\nStrala yoga handler om at være i kontinuerlige og flydende bevægelser, mens du mærker dig selv fra stilling til stilling. Fokus her er at lytte til dig selv og din krop, og at bevæge dig frit på en legende og intititiv måde. Strala er en nyere yogaform, som er udviklet efter en mere løs tilgang, hvor der er plads til, at du laver stillingerne og bevægelserne ud fra dine personlige behov. Strala er til dig, som ønsker at blive bedre til at dyrke din intuition, og som foretrækker mere legende og eksperimenterende yogapraksis.\nSe alle Strala videoer\nKundalini yoga er en meget traditionsbundet yogaform, der er kendt for sin udrensende, vitaliserende og helende effekt. Fokus er på at aktivere kroppens energisystemer (meridianer og chakraer) gennem blandt andet meditation, mantras, sang, chanting og åndedrætsøvelser. Kundalini yoga består af forudbestemte yogasæt (også kaldet kriyaer), som fokuserer på forskellige dele af kroppen og psyken. Der findes fx kriyaer som styrker nervesystemet og immunforsvaret, og som balancerer følelser og sind.\nI kundalini bærer man oftest hvidt tøj og et hovedklæde, som siges at have en effekt på din bevidst- og underbevidsthed, da du ved at bære hvidt reflekterer dine omgivelser og dit indre, og dermed styrker din aura. Kundalini er for dig, der er nysgerrig på den mere spirituelle del af yogaen, og som ønsker at opleve kundaliens transformerende effekt.\nSe alle Kundalini videoer\nPå YogaStream kan du dyrke power yoga, som hjælper dig til at genfinde din indre styrke. Power yoga handler først og fremmest om "empowerment"; at give dig magten tilbage i det liv, du lever, og kroppen du oplever det med. Her inviteres du til at opdage dit eget sande potentiale.\nPower yoga fokuserer bl.a. på udholdenhed, styrke, balancetræning og kropskontrol, som opnås ved at styrke dine muskler og led samt smidighed og balanceevne. Vores Power yoga-videoer indeholder øvelser, som får din puls op og træner din udholdenhed samt øvelser, som øger din smidighed og styrker dine muskler. Det er dermed den perfekte stilart til dig, som både elsker yogaens blide træningsform blandet med en mere intensiv styrketræning.\nSe alle Power Yoga videoer\nPå YogaStream kan du dyrke Ashtanga yoga, hvor du skridt for skridt bliver guidet videre i din praksis. Ashtanga yoga er en af de mest traditionelle og dynamiske former for yoga.\nDet, der gør Ashtanga yoga til noget helt særligt, er opbygningen af praksissen. Du følger nemlig en serie af stillinger, som altid er den samme. Det vil sige, at du gennemgår den samme række stillinger, hver gang du laver yoga. Og efterhånden som du mestrer dine stillinger, bliver der langsomt bygget på med nye stillinger. På den måde har du altid noget nyt, du kan arbejde med.\nDet smukke ved Ashtanga er netop, at men forbereder kroppen på de mere krævende stillinger, og at alle stillinger forbereder dig til kommende stillinger.\nSe alle Ashtanga videoer\nSe alle Medi- & Hormonyoga videoer\nAkro- & Partneryoga\nPå YogaStream kan du dyrke akro- og partneryoga online. Denne yogastil er en blanding af yoga og akrobatik, der kombinerer smidighed, styrke, udholdenhed og balance - alle fællestræk for yoga og akrobatik. Du behøver hverken at være stærk eller smidig for at dyrke akro- og partneryoga – vi har nemlig både videoer til den øvede akrobat og til den nysgerrige begynder.\nAkroyoga er til dig, som godt kan lide at dyrke yoga med andre, eller som har lyst til at prøve en ny og sjov måde at dyrke yoga på. Akroyoga er en fantastisk måde at kultivere kropslig kommunikation, tillid, samarbejde og samhørighed på, og det kan være en anderledes måde at tilgå, og måske endda forbedre, klassiske yogastillinger.\nSe alle Akro- & Partneryoga videoer\nPå YogaStream kan du og dit barn lege sammen med online børneyoga. Videoerne består af små fortællinger og tilhørende lege/øvelser, som både kan udfordre dit barns motorik og styrke dit barns ‘mindfulness’ ved hjælp af afslapningsteknikker, der virker beroligende.\nVores yogaundervisere er specialiseret i børneyoga og underviser i øjenhøjde med barnet, så dit barn får de sjoveste og mest lærerige yogaoplevelser. Der er forskellige børneyogavideoer passende til børn i alderen 3-9 år, så alle kan være med.\nSe alle Børneyoga videoer\nPå YogaStream kan du dyrke gravid- og efterfødselsyoga med nogle af landets dygtigste undervisere. Gravid- og efterfødselsyoga er yoga, som er udviklet til at støtte kvindekroppen under og efter graviditeten - fokus er på at forberede dig til den forestående fødsel og hjælpe dig til at genfinde din styrke efter graviditeten.\nGravidyoga tager udgangspunkt i hatha yoga. Der arbejdes med skånsomme og enkle stillinger, som styrker kroppen på en blid og skånsom måde. Der er særligt fokus på åndedræt, meditation, mantra og afspænding.\nGravidyogaens øvelser har til formål at styrke og afspænde den gravide krop og at forebygge graviditetsgener. Desuden hjælper yoga under graviditeten til en øget kropsbevidsthed samt et mere aktivt og fokuseret brug af åndedrættet - teknikker, som er særligt vigtige under fødslen.\nSe alle Gravidyoga videoer\nPå YogaStream kan du dyrke efterfødselsyoga med nogle af landets dygtigste undervisere. Efterfødselsyoga er yoga, som er udviklet til at støtte kvindekroppen efter graviditeten - fokus er på at hjælpe dig til at genfinde din styrke efter graviditeten.\nSe alle Efterfødselsyoga videoer\nBarre er ikke en decideret yogastilart, men en blanding af ballet-, pilates- og styrketræning. Barre er til dig, der godt vil styrke din krop på en effektiv, feminin og sjov måde. Med barre-træning er du garanteret sved på panden og syre i musklerne. Fokus er på at styrke kroppen ved at træne de stabiliserende muskler – ryg, mave, baller og ben. Derudover er barre kendt for at give lange, slanke og smidige muskler, da du træner stående, udstrakt og udelukkende ved brug af egen kropsvægt.\nI stedet for en 'barre' kan du bruge ryglænet af en stol til at holde balancen, når du træner derhjemme. Du behøver ikke at være en trænet balletdanser for at deltage i vores barre-klasser. Vi har nemlig designet videoerne efter sværhedsgrader, så du kan starte stille og roligt ud, og træne dig og stærkere og mere udholdende.\nSe alle Barre videoer\nLiving Yolates er en træningsmetode, der kombinerer det bedste fra yoga, pilates, dans og meditation. Hvor yoga og meditation er indre ro, styrke, smidighed og balance, er pilates særligt kendt for effektivt at styrke din kernemuskulatur, som bidrager til en god kropsholdning.\nDans er ren livsglæde, giver sved på panden og kan være en god metode til at slippe hæmningerne og komme ned i kroppen. Udover at få trænet hele kroppen via styrke, smidighed og flow, praktiserer man i Living Yolates også selvkærlighed, frihed, nydelse og rummelighed overfor sig selv. Derfor er Living Yolates en multifunktionel træningsform, der både nærer krop, sind og sjæl.\nSe alle Living Yolates videoer